2012R0748 — EL — 17.02.2014 — 002.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

►B ΚΑΝΟΝΙΣΜΌΣ (ΕΕ) αριθ. 748/2012 ΤΗΣ ΕΠΙΤΡΟΠΉΣ της 3ης Αυγούστου 2012 σχετικά με τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής (αναδιατύπωση) (Κείμενο που παρουσιάζει ενδιαφέρον για τον ΕΟΧ) (ΕΕ L 224, 21.8.2012, p.1)

Τροποποιείται από:









▼B

ΚΑΝΟΝΙΣΜΌΣ (ΕΕ) αριθ. 748/2012 ΤΗΣ ΕΠΙΤΡΟΠΉΣ

της 3ης Αυγούστου 2012

σχετικά με τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής

(αναδιατύπωση)

(Κείμενο που παρουσιάζει ενδιαφέρον για τον ΕΟΧ)







Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ ( 1 ), και ιδίως το άρθρο 5 παράγραφος 5 και το άρθρο 6 παράγραφος 3, Εκτιμώντας τα ακόλουθα: (1) Ο κανονισμός (ΕΚ) αριθ. 1702/2003 της Επιτροπής, της 24ης Σεπτεμβρίου 2003, για τον καθορισμό εκτελεστικών κανόνων για την πιστοποίηση αξιοπλοΐας και την περιβαλλοντική πιστοποίηση αεροσκαφών και των σχετικών προϊόντων, εξαρτημάτων και εξοπλισμού, καθώς και για την πιστοποίηση φορέων σχεδιασμού και παραγωγής ( 2 ), έχει τροποποιηθεί επανειλημμένα και ουσιωδώς ( 3 ). Δεδομένου ότι πρέπει να πραγματοποιηθούν περαιτέρω τροποποιήσεις, είναι σκόπιμο να αναδιατυπωθεί για λόγους σαφήνειας. (2) Ο κανονισμός (ΕΚ) αριθ. 216/2008 καθορίζει τις κοινές βασικές απαιτήσεις για τη διαμόρφωση υψηλού και ομοιόμορφου επιπέδου ασφάλειας της πολιτικής αεροπορίας και περιβαλλοντικής προστασίας. Ζητεί από την Επιτροπή να εγκρίνει τους απαραίτητους εκτελεστικούς κανόνες που θα διασφαλίσουν την ομοιόμορφη εφαρμογή τους. Ιδρύει τον Ευρωπαϊκό Οργανισμό Ασφάλειας της Αεροπορίας (εφεξής «ο Οργανισμός») που θα επικουρεί την Επιτροπή κατά τη θέσπιση των εν λόγω εκτελεστικών κανόνων. (3) Είναι απαραίτητη η θέσπιση κοινών τεχνικών απαιτήσεων και διοικητικών διαδικασιών προκειμένου να διασφαλιστεί η συμβατότητα αξιοπλοΐας και η περιβαλλοντική συμβατότητα των αεροναυτικών προϊόντων, εξαρτημάτων και εξοπλισμού που διέπονται από τον κανονισμό (ΕΚ) αριθ. 216/2008. Οι εν λόγω απαιτήσεις και διαδικασίες πρέπει να διευκρινίζουν τους όρους που αφορούν την έκδοση, διατήρηση, τροποποίηση, αναστολή ή ανάκληση των ανάλογων πιστοποιητικών. (4) Οι φορείς που συμμετέχουν στον σχεδιασμό και την παραγωγή προϊόντων, εξαρτημάτων και εξοπλισμού έχουν την υποχρέωση να συμμορφώνονται με ορισμένες τεχνικές απαιτήσεις προκειμένου να αποδείξουν τις ικανότητές τους, καθώς και τα μέσα για την εκπλήρωση των υποχρεώσεων και των σχετικών προνομίων τους. Η Επιτροπή καλείται να θεσπίσει μέτρα για τον καθορισμό των προϋποθέσεων έκδοσης, διατήρησης, τροποποίησης, αναστολής ή ανάκλησης πιστοποιητικών που βεβαιώνουν την εν λόγω συμμόρφωση. (5) Κατά την θέσπιση μέτρων για την εφαρμογή των κοινών βασικών απαιτήσεων ως προς την αξιοπλοΐα, η Επιτροπή πρέπει να μεριμνήσει ώστε στα μέτρα αυτά να αντικατοπτρίζονται οι τεχνολογικές εξελίξεις και οι ορθές πρακτικές, να λαμβάνονται υπόψη η εμπειρία από τη χρήση αεροσκαφών σε παγκόσμιο επίπεδο και η επιστημονική και η τεχνική πρόοδος, καθώς και να δοθεί η δυνατότητα άμεσης αντίδρασης σε αποδεδειγμένα αίτια ατυχημάτων και σοβαρών συμβάντων. (6) Για τη διασφάλιση της ομοιομορφίας κατά την εφαρμογή των κοινών απαιτήσεων σχετικά με την αξιοπλοΐα και το περιβάλλον για τα αεροναυτικά προϊόντα, εξαρτήματα και εξοπλισμό απαιτείται οι αρμόδιες αρχές των κρατών μελών και, κατά περίπτωση, ο Οργανισμός να υιοθετήσουν κοινές διαδικασίες για την αξιολόγηση της συμμόρφωσης με τις εν λόγω απαιτήσεις. Ο οργανισμός έχει την υποχρέωση να καταρτίσει προδιαγραφές πιστοποίησης και υλικό καθοδήγησης, προκειμένου να διευκολύνει την απαραίτητη ομοιομορφία των κανονιστικών διατάξεων. (7) Είναι απαραίτητο να αναγνωριστεί ότι εξακολουθούν να ισχύουν τα πιστοποιητικά που έχουν εκδοθεί πριν από την έναρξη ισχύος του κανονισμού (ΕΚ) αριθ. 1702/2003, σύμφωνα με το άρθρο 69 του κανονισμού (ΕΚ) αριθ. 216/2008. (8) Για να διατηρηθεί υψηλό και ομοιόμορφο επίπεδο ασφάλειας της πολιτικής αεροπορίας στην Ευρώπη, είναι αναγκαίο να επέλθουν τροποποιήσεις στις απαιτήσεις και τις διαδικασίες πιστοποίησης αεροσκαφών και των σχετικών προϊόντων, εξαρτημάτων και εξοπλισμού, καθώς και της πιστοποίησης φορέων σχεδιασμού και παραγωγής, για να εκπονηθούν ιδίως οι κανόνες που αφορούν την απόδειξη της συμμόρφωσης με τη βάση πιστοποίησης τύπου και τις απαιτήσεις περιβαλλοντικής προστασίας και για να καθιερωθεί η δυνατότητα επιλογής συμμόρφωσης με τα πλέον πρόσφατα πρότυπα αλλαγής των πιστοποιητικών τύπου. (9) Η μελέτη και η πολυπλοκότητα των εφεδρικών μονάδων ισχύος (APU) ομοιάζουν με εκείνες των κινητήρων αεροσκαφών και σε ορισμένες περιπτώσεις ο σχεδιασμός των APU προκύπτει μάλιστα από τον σχεδιασμό κινητήρων. Συνεπώς, οι τροποποιήσεις των διατάξεων που αφορούν την επισκευή των APU χρειάζεται να ανταποκρίνονται στις διαδικασίες επισκευής των κινητήρων. (10) Για να υπόκεινται τα μη σύνθετα μηχανοκίνητα αεροσκάφη, τα αεροσκάφη αναψυχής και τα σχετικά προϊόντα, εξαρτήματα και εξοπλισμός σε μέτρα που αντιστοιχούν στον απλό σχεδιασμό και λειτουργία τους και ταυτόχρονα να διατηρηθεί υψηλό και ομοιόμορφο επίπεδο ασφάλειας της πολιτικής αεροπορίας στην Ευρώπη, είναι αναγκαίο να επέλθουν αλλαγές στις απαιτήσεις και τις διαδικασίες πιστοποίησης αυτών των αεροσκαφών και των σχετικών προϊόντων, εξαρτημάτων και εξοπλισμού και των φορέων σχεδιασμού και παραγωγής και ειδικότερα, για τους ιδιοκτήτες ευρωπαϊκών ελαφρών αεροσκαφών κάτω των 2 000 kg (ELA2) ή κάτω των 1 200 kg (ELA1), ώστε να καθιερωθεί η δυνατότητα αποδοχής προς τοποθέτηση ορισμένων μη κρίσιμων για την ασφάλεια εξαρτημάτων χωρίς έντυπο 1 του EASA. (11) Ο Οργανισμός συνέταξε σχέδιο εκτελεστικών κανόνων και τους υπέβαλε στην Επιτροπή σύμφωνα με το άρθρο 19 παράγραφος 1 του κανονισμού (ΕΚ) αριθ. 216/2008 ως γνώμες αριθ. 01/2009 σχετικά με τη «Δυνατότητα απόκλισης από τον κώδικα αξιοπλοΐας σε περίπτωση μεταβολών στον σχεδιασμό», αριθ. 02/2009 σχετικά με τις «Μεταβολές επισκευής και σχεδιασμού στην ευρωπαϊκή οδηγία τεχνικών προδιαγραφών», αριθ. 01/2010 σχετικά με το «Τμήμα Ι — Έγκριση φορέα σχεδιασμού» και αριθ. 01/2011 σχετικά με τη «Διαδικασία ELA και τις μεταβολές προτύπων και τις επισκευές». (12) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Οργανισμού Ασφάλειας της Αεροπορίας, η οποία έχει συσταθεί δυνάμει του άρθρου 65 παράγραφος 1 του κανονισμού (ΕΚ) αριθ. 216/2008, Εκτιμώντας τα ακόλουθα: ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:







Άρθρο 1

Πεδίο εφαρμογής και ορισμοί

1. Ο παρών κανονισμός θεσπίζει, σύμφωνα με το άρθρο 5 παράγραφος 5 και το άρθρο 6 παράγραφος 3 του κανονισμού (ΕΚ) αριθ. 216/2008, τις κοινές τεχνικές απαιτήσεις και τις διοικητικές διαδικασίες σχετικά με την αξιοπλοΐα και την περιβαλλοντική πιστοποίηση προϊόντων, εξαρτημάτων και εξοπλισμού, προσδιορίζοντας:

α) την έκδοση πιστοποιητικών τύπου, περιορισμένων πιστοποιητικών τύπου, συμπληρωματικών πιστοποιητικών τύπου, καθώς και τροποποιήσεις των εν λόγω πιστοποιητικών·

β) την έκδοση πιστοποιητικών αξιοπλοΐας, περιορισμένων πιστοποιητικών αξιοπλοΐας, πτητικών αδειών και πιστοποιητικών εγκεκριμένης διάθεσης σε υπηρεσία·

γ) την έκδοση εγκρίσεων σχεδιασμού επισκευών·

δ) την επιβεβαίωση της συμμόρφωσης προς τις απαιτήσεις περιβαλλοντικής προστασίας·

ε) την έκδοση πιστοποιητικών θορύβου·

στ) τον προσδιορισμό προϊόντων, εξαρτημάτων και εξοπλισμού·

ζ) την πιστοποίηση συγκεκριμένων εξαρτημάτων και εξοπλισμού·

η) την πιστοποίηση των φορέων σχεδιασμού και παραγωγής·

θ) την έκδοση οδηγιών αξιοπλοΐας.

2. Για τους σκοπούς του παρόντος κανονισμού, ισχύουν οι ακόλουθοι ορισμοί:

α) ως «JAA» νοείται ο «Σύνδεσμος Αρχών Πολιτικής Αεροπορίας»·

β) ως «JAR» νοούνται οι «κοινές απαιτήσεις αεροπορίας»·

γ) ως «μέρος 21» νοούνται οι απαιτήσεις και διαδικασίες πιστοποίησης του αεροσκάφους και των σχετικών προϊόντων, εξαρτημάτων και εξοπλισμού, καθώς και των φορέων σχεδιασμού και παραγωγής που αναφέρονται στο παράρτημα Ι του παρόντος κανονισμού·

δ) ως «μέρος Μ» νοούνται οι εφαρμοστέες απαιτήσεις διαρκούς αξιοπλοΐας που έχουν εγκριθεί σύμφωνα με τον κανονισμό (ΕΚ) αριθ. 216/2008·

ε) ως «κύρια εγκατάσταση» νοείται η εταιρική ή η καταστατική έδρα της επιχείρησης, όπου ασκούνται οι κύριες χρηματοοικονομικές λειτουργίες και ο επιχειρησιακός έλεγχος των δραστηριοτήτων που αναφέρονται στον παρόντα κανονισμό·

στ) ως «είδος» νοείται κάθε εξάρτημα ή εξοπλισμός που χρησιμοποιείται σε πολιτικά αεροσκάφη·

ζ) ως «ETSO» νοείται ευρωπαϊκή οδηγία τεχνικών προδιαγραφών. Ευρωπαϊκή οδηγία τεχνικών προδιαγραφών είναι λεπτομερής προδιαγραφή αξιοπλοΐας, η οποία εκδίδεται από τον Ευρωπαϊκό Οργανισμό Ασφαλείας της Αεροπορίας (εφεξής Οργανισμός) προκειμένου να διασφαλιστεί η συμμόρφωση με τις απαιτήσεις του παρόντος κανονισμού και συνιστά το ελάχιστο πρότυπο επιδόσεων για συγκεκριμένα είδη·

η) ως «EPA» νοείται η ευρωπαϊκή έγκριση εξαρτήματος. Ευρωπαϊκή έγκριση εξαρτήματος ενός είδους σημαίνει ότι συγκεκριμένο είδος έχει παραχθεί σύμφωνα με εγκεκριμένα δεδομένα σχεδιασμού τα οποία δεν έχει στην κυριότητά του ο κάτοχος του πιστοποιητικού τύπου του σχετικού προϊόντος, με εξαίρεση τα είδη ETSO.

θ) ως «αεροσκάφη ELA1» νοούνται τα κάτωθι επανδρωμένα ευρωπαϊκά ελαφρά αεροσκάφη: i) αεροπλάνο με μέγιστη μάζα απογείωσης (MTOM) έως 1 200 kg, το οποίο δεν ταξινομείται ως σύνθετο μηχανοκίνητο αεροσκάφος· ii) ανεμοπλάνο ή ανεμοπλάνο με κινητήρα με MTOM έως 1 200 kg· iii) αερόστατο με μέγιστο εκ σχεδιασμού όγκο ανυψωτικού αερίου ή θερμού αέρα έως 3 400 m3 για τα αερόστατα θερμού αέρα, 1 050 m3 για τα αερόστατα αερίου και 300 m3 για τα προσδεδεμένα αερόστατα αερίου· iv) αερόπλοιο σχεδιασμένο για 4 επιβαίνοντες κατ’ανώτατο όριο και με μέγιστο εκ σχεδιασμού όγκο ανυψωτικού αερίου ή θερμού αέρα έως 3 400 m3 για τα αερόπλοια θερμού αέρα και 1 000 m3 για τα αερόπλοια αερίου·

ι) ως «αεροσκάφη ELA2» νοούνται τα κάτωθι επανδρωμένα ευρωπαϊκά ελαφρά αεροσκάφη: i) αεροπλάνο με μέγιστη μάζα απογείωσης (MTOM) έως 2 000 kg, το οποίο δεν ταξινομείται ως σύνθετο μηχανοκίνητο αεροσκάφος· ii) ανεμοπλάνο ή ανεμοπλάνο με κινητήρα με MTOM έως 2 000 kg· iii) αερόστατο· iv) αερόπλοιο θερμού αέρα· v) αερόπλοιο αερίου το οποίο πληροί όλα τα κάτωθι χαρακτηριστικά: — μέγιστο στατικό βάρος 3 %, — μη ανυσματική ώση (εξαιρουμένης της ανάστροφης ώσης), — συμβατικό και απλό σχεδιασμό: δομής, συστήματος ελέγχου και συστήματος μικρού αερόστατου, — χειριστήρια χωρίς ηλεκτρική υποβοήθηση· vi) πολύ ελαφρύ στροφόπτερο.

Άρθρο 2

Πιστοποίηση προϊόντων, εξαρτημάτων και εξοπλισμού

1. Για προϊόντα, εξαρτήματα και εξοπλισμό εκδίδονται πιστοποιητικά όπως ορίζεται στο παράρτημα Ι (μέρος 21).

2. Κατά παρέκκλιση από την παράγραφο 1, τα αεροσκάφη, συμπεριλαμβανομένων των τυχόν τοποθετημένων σε αυτά προϊόντων, εξαρτημάτων και εξοπλισμού, τα οποία δεν είναι νηολογημένα σε κράτος μέλος, εξαιρούνται από τις διατάξεις των τμημάτων H και Θ του παραρτήματος Ι (μέρος 21). Εξαιρούνται επίσης από τις διατάξεις του τμήματος ΙΣΤ του παραρτήματος Ι (μέρος 21), εκτός εάν ένα κράτος μέλος έχει προδιαγράψει σήματα αναγνώρισης του αεροσκάφους.

Άρθρο 3

Συνέχιση της ισχύος των πιστοποιητικών τύπου και των αντίστοιχων πιστοποιητικών αξιοπλοΐας

1. Για τα προϊόντα με πιστοποιητικό τύπου, ή με έγγραφο που επιτρέπει την έκδοση πιστοποιητικού αξιοπλοΐας, το οποίο έχει εκδοθεί από κράτος μέλος πριν από τις 28 Σεπτεμβρίου 2003, εφαρμόζονται οι ακόλουθες διατάξεις:

α) το προϊόν θεωρείται ότι διαθέτει πιστοποιητικό τύπου που έχει εκδοθεί σύμφωνα με τον παρόντα κανονισμό όταν: ▼M2 i) η βάση πιστοποίησης τύπου είναι: — η βάση πιστοποίησης τύπου JAA, για προϊόντα που έχουν πιστοποιηθεί με τις διαδικασίες του JAA, όπως ορίζεται στο φύλλο δεδομένων του JAA, ή — για άλλα προϊόντα, η βάση πιστοποίησης τύπου όπως ορίζεται στο φύλλο δεδομένων του πιστοποιητικού τύπου του κράτους σχεδιασμού, εάν το εν λόγω κράτος ήταν: — — κράτος μέλος, εκτός εάν ο Οργανισμός διαπιστώσει, λαμβάνοντας υπόψη ιδίως τις χρησιμοποιούμενες προδιαγραφές πιστοποίησης και την πείρα λειτουργίας, ότι η εν λόγω βάση πιστοποίησης τύπου δεν παρέχει επίπεδο ασφάλειας πτήσεων ισοδύναμο με αυτό που απαιτείται από τον κανονισμό (ΕΚ) αριθ. 216/2008 και από τον παρόντα κανονισμό, ή — χώρα, με την οποία κάποιο κράτος μέλος έχει συνάψει διμερή συμφωνία αξιοπλοΐας ή παρεμφερή ρύθμιση, σύμφωνα με την οποία τέτοια προϊόντα έχουν πιστοποιηθεί βάσει των προδιαγραφών πιστοποίησης του συγκεκριμένου κράτους σχεδιασμού, εκτός εάν ο Οργανισμός διαπιστώσει ότι οι εν λόγω προδιαγραφές πιστοποίησης ή η πείρα λειτουργίας ή το σύστημα ασφαλείας πτήσεων του κράτους σχεδιασμού δεν παρέχουν επίπεδο ασφάλειας πτήσεων ισοδύναμο με αυτό που απαιτείται από τον κανονισμό (ΕΚ) αριθ. 216/2008 και από τον παρόντα κανονισμό. Ο Οργανισμός προβαίνει σε καταρχήν αξιολόγηση των επιπτώσεων των διατάξεων της δεύτερης περίπτωσης, προκειμένου να γνωμοδοτήσει στην Επιτροπή, καθώς και να προτείνει ενδεχομένως τροποποιήσεις του παρόντος κανονισμού· ▼B ii) οι απαιτήσεις περιβαλλοντικής προστασίας ήταν αυτές που ορίζονται στο παράρτημα 16 της σύμβασης του Σικάγου, όπως ισχύουν για το προϊόν· iii) οι ισχύουσες οδηγίες αξιοπλοΐας ήταν οι οδηγίες του κράτους σχεδιασμού·

β) ο σχεδιασμός ενός μεμονωμένου αεροσκάφους, νηολογημένου σε κράτος μέλος πριν από τις 28 Σεπτεμβρίου 2003, θεωρείται ότι έχει εγκριθεί σύμφωνα με τον παρόντα κανονισμό εφόσον: i) ο βασικός σχεδιασμός τύπου του περιλαμβανόταν στο πιστοποιητικό τύπου που αναφέρεται στο στοιχείο α)· ii) έχουν εγκριθεί όλες οι αλλαγές στον εν λόγω βασικό σχεδιασμό τύπου, οι οποίες δεν ήταν υπό την ευθύνη του κατόχου του πιστοποιητικού τύπου και iii) έχουν τηρηθεί οι οδηγίες αξιοπλοΐας που είχαν εκδοθεί ή εγκριθεί από το κράτος μέλος νηολόγησης πριν από τις 28 Σεπτεμβρίου 2003, συμπεριλαμβανομένων τυχόν παραλλαγών των οδηγιών αξιοπλοΐας του κράτους σχεδιασμού, τις οποίες έχει δεχθεί το κράτος μέλος νηολόγησης.

2. Όσον αφορά προϊόντα, για τα οποία στις 28 Σεπτεμβρίου 2003 βρισκόταν σε εξέλιξη η διαδικασία πιστοποίησης τύπου στον JAA ή σε κράτος μέλος, εφαρμόζονται τα ακόλουθα:

α) εάν για ένα προϊόν διενεργείται διαδικασία πιστοποίησης από διάφορα κράτη μέλη, ως αναφορά χρησιμεύει το πλέον προηγμένο σχέδιο·

β) η παράγραφος 21A.15 στοιχεία α), β) και γ) του παραρτήματος Ι (μέρος 21) δεν εφαρμόζεται·

▼M2

γ) κατά παρέκκλιση από την παράγραφο 21.A.17A του παραρτήματος I (μέρος 21), η βάση πιστοποίησης τύπου είναι η βάση που καθορίζει ο JAA ή, κατά περίπτωση, το κράτος μέλος κατά την ημερομηνία αίτησης χορήγησης της έγκρισης·

δ) τα πορίσματα σχετικά με τη συμμόρφωση, τα οποία εξάγονται με βάση τις διαδικασίες του JAA ή κράτους μέλους, θεωρούνται πορίσματα του Οργανισμού με σκοπό τη συμμόρφωση προς την παράγραφο 21.A.20 στοιχεία α) και δ) του παραρτήματος I (μέρος 21).

▼B

3. Όσον αφορά προϊόντα με εθνικό πιστοποιητικό τύπου ή ισότιμο, για τα οποία δεν είχε περατωθεί η διαδικασία έγκρισης αλλαγής μέρους από κράτος μέλος κατά τη στιγμή που το πιστοποιητικό τύπου έπρεπε να είναι σύμφωνο με τον παρόντα κανονισμό, ισχύουν τα ακόλουθα:

α) εάν μια διαδικασία έγκρισης διεξάγεται από διάφορα κράτη μέλη, ως αναφορά χρησιμεύει το πλέον προηγμένο σχέδιο·

β) η παράγραφος 21.Α.93 του παραρτήματος Ι (μέρος 21) δεν εφαρμόζεται·

γ) η εφαρμοστέα βάση πιστοποίησης τύπου είναι εκείνη που καθορίζει ο JAA ή, κατά περίπτωση, το κράτος μέλος κατά την ημερομηνία υποβολής της αίτησης για έγκριση της αλλαγής·

δ) τα πορίσματα σχετικά με τη συμμόρφωση σύμφωνα με τις διαδικασίες του JAA ή κράτους μέλους θεωρούνται έργο του οργανισμού με σκοπό τη συμμόρφωση προς την παράγραφο 21.A.103 στοιχείο α) σημείο 2 και στοιχείο β) του παραρτήματος Ι (μέρος 21).

4. Όσον αφορά προϊόντα που διέθεταν εθνικό πιστοποιητικό τύπου, ή ισότιμο, και για τα οποία η διαδικασία έγκρισης σχεδιασμού μείζονος επισκευής από κράτος μέλος δεν είχε περατωθεί κατά τη χρονική στιγμή καθορισμού του πιστοποιητικού τύπου σύμφωνα με τον παρόντα κανονισμό, τα πορίσματα σχετικά με τη συμμόρφωση σύμφωνα με τις διαδικασίες του JAA ή κράτους μέλους θεωρούνται έργο του οργανισμού με σκοπό τη συμμόρφωση προς την παράγραφο 21.A.433 στοιχείο α) του παραρτήματος Ι (μέρος 21).

5. Πιστοποιητικό αξιοπλοΐας, το οποίο εκδίδεται από κράτος μέλος και πιστοποιεί τη συμμόρφωση με πιστοποιητικό τύπου καθορισμένου σύμφωνα με την παράγραφο 1, θεωρείται ότι είναι σύμφωνο προς τον παρόντα κανονισμό.

Άρθρο 4

Συνέχιση ισχύος των συμπληρωματικών πιστοποιητικών τύπου

1. Όσον αφορά συμπληρωματικά πιστοποιητικά τύπου που έχουν εκδοθεί από κράτος μέλος με βάση τις διαδικασίες του JAA ή με τις εφαρμοστέες εθνικές διαδικασίες και όσον αφορά αλλαγές προτεινόμενες από άτομα άλλα από τον κάτοχο του πιστοποιητικού τύπου του προϊόντος, οι οποίες είχαν εγκριθεί από κράτος μέλος με βάση τις εφαρμοστέες εθνικές διαδικασίες, εάν το συμπληρωματικό πιστοποιητικό τύπου, ή η αλλαγή, ίσχυε στις 28 Σεπτεμβρίου 2003, το συμπληρωματικό πιστοποιητικό τύπου ή η αλλαγή θεωρούνται ότι έχουν εκδοθεί σύμφωνα με τον παρόντα κανονισμό.

2. Όσον αφορά συμπληρωματικά πιστοποιητικά τύπου, για τα οποία η διαδικασία πιστοποίησης από κράτος μέλος ήταν σε εξέλιξη στις 28 Σεπτεμβρίου 2003 με βάση τις διαδικασίες του JAA για τα συμπληρωματικά πιστοποιητικά τύπου, καθώς και όσον αφορά μείζονες αλλαγές, προτεινόμενες από άτομα άλλα από τον κάτοχο του πιστοποιητικού τύπου του προϊόντος, για το οποίο στις 28 Σεπτεμβρίου 2003 ήταν σε εξέλιξη η διαδικασία πιστοποίησης από κράτος μέλος σύμφωνα με τις εφαρμοστέες εθνικές διαδικασίες, ισχύουν τα ακόλουθα:

α) εάν μια διαδικασία πιστοποίησης διεξαγόταν από διάφορα κράτη μέλη, ως αναφορά χρησιμεύει το πλέον προηγμένο σχέδιο·

β) η παράγραφος 21.Α.113 στοιχεία α) και β) του παραρτήματος Ι (μέρος 21) δεν εφαρμόζεται·

γ) η εφαρμοστέα βάση πιστοποίησης είναι εκείνη που καθορίζεται από τον JAA ή, κατά περίπτωση, από το κράτος μέλος κατά την ημερομηνία αίτησης για συμπληρωματικό πιστοποιητικό τύπου ή για έγκριση της τροποποίησης μείζονος σημασίας·

δ) τα πορίσματα σχετικά με τη συμμόρφωση με βάση τις διαδικασίες του JAA ή του κράτους μέλους θεωρούνται έργο του οργανισμού με σκοπό τη συμμόρφωση προς την παράγραφο 21.A.115 στοιχείο α) του παραρτήματος Ι (μέρος 21).

▼M2 —————

▼B

Άρθρο 6

Συνέχιση ισχύος των πιστοποιητικών εξαρτημάτων και εξοπλισμού

1. Οι εγκρίσεις εξαρτημάτων και εξοπλισμού, οι οποίες έχουν εκδοθεί από κράτος μέλος και ίσχυαν στις 28 Σεπτεμβρίου 2003, θεωρείται ότι έχουν εκδοθεί σύμφωνα με τον παρόντα κανονισμό.

2. Όσον αφορά τα εξαρτήματα και τον εξοπλισμό, για τα οποία ήταν σε εξέλιξη διαδικασία έγκρισης ή εξουσιοδότησης από κράτος μέλος στις 28 Σεπτεμβρίου 2003, ισχύουν τα ακόλουθα:

α) εάν μια διαδικασία εξουσιοδότησης ήταν σε εξέλιξη σε διάφορα κράτη μέλη, ως αναφορά χρησιμεύει το πλέον προηγμένο σχέδιο·

β) η παράγραφος 21.Α.603 του παραρτήματος Ι (μέρος 21) δεν εφαρμόζεται·

γ) οι εφαρμοστέες απαιτήσεις για δεδομένα που προβλέπονται στην παράγραφο 21.Α.605 του παραρτήματος Ι (μέρος 21) είναι εκείνες που έχει καθορίσει το ενδιαφερόμενο κράτος μέλος, κατά την ημερομηνία υποβολής της αίτησης έγκρισης ή εξουσιοδότησης·

δ) τα πορίσματα του ενδιαφερόμενου κράτους μέλους σχετικά με τη συμμόρφωση θεωρούνται έργο του οργανισμού με σκοπό τη συμμόρφωση προς την παράγραφο 21.A.606 στοιχείο β) του παραρτήματος Ι (μέρος 21).

Άρθρο 7

Πτητική άδεια

Οι όροι που έχουν καθορίσει τα κράτη μέλη πριν από τις 28 Μαρτίου 2007 για την έκδοση πτητικών αδειών ή άλλων πιστοποιητικών αξιοπλοΐας για αεροσκάφος, το οποίο δεν διέθετε πιστοποιητικό αξιοπλοΐας ή περιορισμένο πιστοποιητικό αξιοπλοΐας που έχει εκδοθεί με βάση τον παρόντα κανονισμό, θεωρείται ότι έχουν καθορισθεί σύμφωνα με τον παρόντα κανονισμό, εκτός εάν ο Οργανισμός έχει αποφασίσει πριν από τις 28 Μαρτίου 2008 ότι οι όροι αυτοί δεν παρέχουν επίπεδο ασφάλειας πτήσεων ισοδύναμο με εκείνο που απαιτείται από τον κανονισμό (ΕΚ) αριθ. 216/2008 ή από τον παρόντα κανονισμό.

▼M2

Άρθρο 7α

Δεδομένα καταλληλότητας λειτουργίας

1. Ο κάτοχος πιστοποιητικού τύπου αεροσκάφους που εκδόθηκε πριν από την 17η Φεβρουαρίου 2014 ο οποίος σκοπεύει να παραδώσει νέο αεροσκάφος σε φορέα εκμετάλλευσης της ΕΕ την ή μετά την 17η Φεβρουαρίου 2014 λαμβάνει έγκριση σύμφωνα με την παράγραφο 21.A.21 στοιχείο ε) του παραρτήματος I (μέρος 21), πλην του στοιχειώδους προγράμματος συντήρησης που πιστοποιεί την εκπαίδευση ικανότητας τύπου του προσωπικού και πλην των δεδομένων πηγής επικύρωσης του αεροσκάφους προς υποστήριξη της αντικειμενικής πιστοποίησης του προσομοιωτή ή των προσομοιωτών. Η έγκριση χορηγείται το αργότερο έως την 18η Δεκεμβρίου 2015 ή πριν από την έναρξη εκμετάλλευσης του αεροσκάφους από τον φορέα εκμετάλλευσης της ΕΕ, όποια ημερομηνία είναι μεταγενέστερη. Τα δεδομένα καταλληλότητας λειτουργίας είναι δυνατόν να περιορίζονται στο παραδιδόμενο μοντέλο.

2. Ο αιτών πιστοποιητικό τύπου αεροσκάφους η αίτηση για τη χορήγηση του οποίου υποβλήθηκε πριν από την 17η Φεβρουαρίου 2014 και για το οποίο δεν έχει εκδοθεί πιστοποιητικό τύπου πριν από την 17η Φεβρουαρίου 2014 λαμβάνει έγκριση σύμφωνα με την παράγραφο 21.A.21 στοιχείο ε) του παραρτήματος I (μέρος 21), πλην του στοιχειώδους προγράμματος συντήρησης που πιστοποιεί την εκπαίδευση ικανότητας τύπου του προσωπικού και πλην των δεδομένων πηγής επικύρωσης του αεροσκάφους προς υποστήριξη της αντικειμενικής πιστοποίησης του προσομοιωτή ή των προσομοιωτών. Η έγκριση χορηγείται το αργότερο έως την 18η Δεκεμβρίου 2015 ή πριν από την έναρξη εκμετάλλευσης του αεροσκάφους από τον φορέα εκμετάλλευσης της ΕΕ, όποια ημερομηνία είναι μεταγενέστερη. Τα πορίσματα σχετικά με τη συμμόρφωση στα οποία έχουν καταλήξει οι αρχές στο πλαίσιο των διαδικασιών της επιτροπής αξιολόγησης λειτουργίας που τελούν υπό την ευθύνη του JAA ή του Οργανισμού πριν από την ημερομηνία έναρξης της ισχύος του παρόντος κανονισμού γίνονται δεκτά από τον Οργανισμό χωρίς περαιτέρω έλεγχο.

3. Οι εκθέσεις της επιτροπής αξιολόγησης λειτουργίας και οι βασικοί κατάλογοι ελάχιστου εξοπλισμού που έχουν εκδοθεί σύμφωνα με διαδικασίες του JAA ή από τον Οργανισμό πριν από την έναρξη ισχύος του παρόντος κανονισμού θεωρείται ότι αποτελούν δεδομένα καταλληλότητας λειτουργίας σύμφωνα με την παράγραφο 21.Α.21 στοιχείο ε) του παραρτήματος I (μέρος 21) και συμπεριλαμβάνονται στο σχετικό πιστοποιητικό τύπου. Πριν από την 18η Ιουνίου 2014, οι κάτοχοι του σχετικού πιστοποιητικού τύπου προτείνουν στον Οργανισμό τη διάκριση των δεδομένων καταλληλότητας λειτουργίας σε υποχρεωτικά δεδομένα και σε μη υποχρεωτικά δεδομένα.

4. Οι κάτοχοι πιστοποιητικού τύπου που περιλαμβάνει δεδομένα καταλληλότητας λειτουργίας λαμβάνουν έγκριση για επέκταση του πεδίου εφαρμογής της έγκρισης φορέα σχεδιασμού τους ή των εναλλακτικών διαδικασιών έναντι της έγκρισης φορέα σχεδιασμού τους, κατά περίπτωση, προκειμένου να συμπεριληφθούν πτυχές της καταλληλότητας λειτουργίας πριν από την 18η Δεκεμβρίου 2015.

▼B

Άρθρο 8

Φορείς σχεδιασμού

1. Ο φορέας που αναλαμβάνει τον σχεδιασμό προϊόντων, εξαρτημάτων και εξοπλισμού, ή τις τροποποιήσεις ή επισκευές αυτών, καταδεικνύει την ικανότητά του σύμφωνα με το παράρτημα Ι (μέρος 21).

2. Κατά παρέκκλιση από την παράγραφο 1, ο φορέας του οποίου η έδρα δραστηριοτήτων βρίσκεται σε τρίτο κράτος μπορεί να καταδεικνύει την ικανότητά του για το προϊόν, εξάρτημα ή εξοπλισμό για το οποίο υποβάλλει αίτηση, μέσω πιστοποιητικού εκδοθέντος στο εν λόγω κράτος, υπό την προϋπόθεση ότι:

α) το συγκεκριμένο κράτος είναι το κράτος σχεδιασμού· και

β) ο οργανισμός έχει καθορίσει ότι το σύστημα του συγκεκριμένου κράτους περιλαμβάνει το ίδιο ανεξάρτητο επίπεδο ελέγχου της συμμόρφωσης με αυτό του παρόντος κανονισμού, είτε μέσω ισότιμου συστήματος έγκρισης των φορέων είτε μέσω άμεσης συμμετοχής της αρμόδιας αρχής του συγκεκριμένου κράτους.

3. Οι εγκρίσεις των φορέων σχεδιασμού που έχουν εκδοθεί ή αναγνωριστεί από κράτος μέλος σύμφωνα με τις απαιτήσεις και τις διαδικασίες του JAA και ισχύουν πριν από τις 28 Σεπτεμβρίου 2003 θεωρούνται σύμφωνες με τον παρόντα κανονισμό.

Άρθρο 9

Φορείς παραγωγής

1. Ο φορέας που είναι υπεύθυνος για την κατασκευή προϊόντων, εξαρτημάτων και εξοπλισμού, ή για τις τροποποιήσεις ή επισκευές αυτών, καταδεικνύει την ικανότητά του σύμφωνα με το παράρτημα Ι (μέρος 21).

2. Κατά παρέκκλιση από την παράγραφο 1, ο κατασκευαστής του οποίου η έδρα δραστηριοτήτων βρίσκεται σε τρίτο κράτος μπορεί να καταδεικνύει την ικανότητά του για το προϊόν, εξάρτημα ή εξοπλισμό για το οποίο υποβάλλει αίτηση, μέσω πιστοποιητικού εκδοθέντος στο εν λόγω κράτος, υπό την προϋπόθεση ότι:

α) το συγκεκριμένο κράτος είναι το κράτος κατασκευής και

β) ο οργανισμός έχει καθορίσει ότι το σύστημα του συγκεκριμένου κράτους περιλαμβάνει το ίδιο ανεξάρτητο επίπεδο ελέγχου της συμμόρφωσης με αυτό του παρόντος κανονισμού, είτε μέσω ισότιμου συστήματος έγκρισης των φορέων είτε μέσω άμεσης συμμετοχής της αρμόδιας αρχής του συγκεκριμένου κράτους.

3. Οι εγκρίσεις των φορέων παραγωγής που έχουν εκδοθεί ή αναγνωριστεί από τα κράτη μέλη σύμφωνα με τις απαιτήσεις και τις διαδικασίες του JAA και ισχύουν πριν από τις 28 Σεπτεμβρίου 2003 θεωρούνται σύμφωνες με τον παρόντα κανονισμό.

Άρθρο 10

Μέτρα του Οργανισμού

1. Ο Οργανισμός αναπτύσσει αποδεκτά μέσα συμμόρφωσης (εφεξής «ΑΜΣ»), τα οποία επιτρέπεται να χρησιμοποιούν αρμόδιες αρχές, φορείς και προσωπικό για να αποδεικνύουν τη συμμόρφωσή τους προς τις διατάξεις του παραρτήματος Ι (μέρος 21) του παρόντος κανονισμού.

2. Τα αποδεκτά μέσα συμμόρφωσης που εκδίδει ο Οργανισμός δεν εισάγουν ούτε νέες απαιτήσεις ούτε μετριάζουν τις απαιτήσεις του παραρτήματος Ι (μέρος 21) του παρόντος κανονισμού.

3. Με την επιφύλαξη των άρθρων 54 και 55 του κανονισμού (ΕΚ) αριθ. 216/2008, όταν χρησιμοποιούνται τα αποδεκτά μέσα συμμόρφωσης που εκδίδει ο Οργανισμός, οι σχετικές απαιτήσεις του παραρτήματος Ι (μέρος 21) του παρόντος κανονισμού θεωρείται ότι πληρούνται χωρίς περαιτέρω απόδειξη.

Άρθρο 11

Κατάργηση

Ο κανονισμός (ΕΚ) αριθ. 1702/2003 καταργείται.

Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος ΙΙΙ.

Άρθρο 12

Έναρξη ισχύος

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.









ΠΑΡΑΡΤΗΜΑ I

ΜΕΡΟΣ 21

Πιστοποίηση για αεροσκάφη και για σχετικά προϊόντα, εξαρτήματα και εξοπλισμό, καθώς και για φορείς σχεδιασμού και παραγωγής

Περιεχόμενα 21.1 Γενικά ΕΝΟΤΗΤΑ Α — ΤΕΧΝΙΚΕΣ ΑΠΑΙΤΗΣΕΙΣ ΤΜΗΜΑ A — ΓΕΝΙΚΕΣ ΔΙΑΤΑΞΕΙΣ 21.A.1 Πεδίο εφαρμογής 21.A.2 Ανάληψη πιστοποιητικού από τρίτο πρόσωπο εκτός του αιτούντος ή του κατόχου 21.A.3Α Βλάβες, δυσλειτουργίες και ελαττώματα 21.A.3B Οδηγίες αξιοπλοΐας 21.A.4 Συντονισμός σχεδιασμού και παραγωγής ΤΜΗΜΑ Β — ΠΙΣΤΟΠΟΙΗΤΙΚΑ ΤΥΠΟΥ ΚΑΙ ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΤΥΠΟΥ 21.A.11 Πεδίο εφαρμογής 21.A.13 Επιλεξιμότητα 21.A.14 Απόδειξη ικανότητας 21.A.15 Αίτηση 21.A.16A Προδιαγραφές πιστοποίησης 21.A.16B Ειδικοί όροι 21.A.17A Βάση πιστοποίησης τύπου 21.A.17B Βάση πιστοποίησης δεδομένων επιχειρησιακής καταλληλότητας 21.A.18 Ορισμός των εφαρμοστέων απαιτήσεων περιβαλλοντικής προστασίας και προδιαγραφών πιστοποίησης 21.A.19 Μετατροπές που απαιτούν νέο πιστοποιητικό τύπου 21.A.20 Συμμόρφωση με τη βάση πιστοποίησης τύπου, τη βάση πιστοποίησης δεδομένων καταλληλότητας λειτουργίας και τις απαιτήσεις περιβαλλοντικής προστασίας 21.A.21 Έκδοση πιστοποιητικού τύπου 21.A.23 Έκδοση περιορισμένου πιστοποιητικού τύπου 21.A.31 Σχεδιασμός τύπου 21.A.33 Επιθεώρηση και δοκιμές 21.A.35 Πτητικές δοκιμές 21.A.41 Πιστοποιητικό τύπου 21.A.44 Υποχρεώσεις του κατόχου 21.A.47 Δυνατότητα μεταβίβασης 21.A.51 Διάρκεια ισχύος και συνεχής ισχύς 21.A.55 Τήρηση αρχείων 21.A.57 Εγχειρίδια 21.A.61 Οδηγίες διαρκούς αξιοπλοΐας 21.A.62 Διαθεσιμότητα δεδομένων καταλληλότητας λειτουργίας (ΤΜΗΜΑ Γ — ΑΝΕΥ ΑΝΤΙΚΕΙΜΕΝΟΥ) ΤΜΗΜΑ Δ — ΤΡΟΠΟΠΟΙΗΣΕΙΣ ΣΤΑ ΠΙΣΤΟΠΟΙΗΤΙΚΑ ΤΥΠΟΥ ΚΑΙ ΤΑ ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΤΥΠΟΥ 21.A.90A Πεδίο εφαρμογής 21A.90B Συνήθεις τροποποιήσεις 21.A.91 Ταξινόμηση τροποποιήσεων σε πιστοποιητικό τύπου 21.A.92 Επιλεξιμότητα 21.A.93 Αίτηση 21.A.95 Τροποποιήσεις ελάσσονος σημασίας 21.A.97 Τροποποιήσεις μείζονος σημασίας 21.A.101 Προσδιορισμός των εφαρμοστέων προδιαγραφών πιστοποίησης και των απαιτήσεων περιβαλλοντικής προστασίας 21.A.103 Έκδοση της έγκρισης 21.A.105 Τήρηση αρχείων 21.A.107 Οδηγίες διαρκούς αξιοπλοΐας 21.A.108 Διαθεσιμότητα δεδομένων καταλληλότητας λειτουργίας 21.A.109 Υποχρεώσεις και επισήμανση EPA ΤΜΗΜΑ Ε — ΣΥΜΠΛΗΡΩΜΑΤΙΚΑ ΠΙΣΤΟΠΟΙΗΤΙΚΑ ΤΥΠΟΥ 21.A.111 Πεδίο εφαρμογής 21.A.112A Επιλεξιμότητα 21.A.112B Απόδειξη ικανότητας 21.A.113 Αίτηση για χορήγηση συμπληρωματικού πιστοποιητικού τύπου 21.A.114 Απόδειξη συμμόρφωσης 21.A.115 Έκδοση συμπληρωματικού πιστοποιητικού τύπου 21.A.116 Δυνατότητα μεταφοράς 21.A.117 Τροποποιήσεις σε εξάρτημα προϊόντος που καλύπτεται από συμπληρωματικό πιστοποιητικό τύπου 21.A.118A Υποχρεώσεις και επισήμανση EPA 21.A.118B Διάρκεια ισχύος και συνεχής ισχύς 21.A.119 Εγχειρίδια 21.A.120A Οδηγίες διαρκούς αξιοπλοΐας 21.A.120B Διαθεσιμότητα δεδομένων καταλληλότητας λειτουργίας ΤΜΗΜΑ ΣΤ — ΠΑΡΑΓΩΓΗ ΧΩΡΙΣ ΕΓΚΕΚΡΙΜΕΝΟ ΦΟΡΕΑ ΠΑΡΑΓΩΓΗΣ 21.A.121 Πεδίο εφαρμογής 21.A.122 Επιλεξιμότητα 21.A.124 Αίτηση 21.A.125A Έκδοση εγγράφου συμφωνίας 21.A.125B Πορίσματα 21.A.125Γ Διάρκεια ισχύος και συνεχής ισχύς 21.A.126 Σύστημα επιθεώρησης της παραγωγής 21.A.127 Δοκιμές: αεροσκάφος 21.A.128 Δοκιμές: κινητήρες και έλικες 21.A.129 Υποχρεώσεις του κατασκευαστή 21.A.130 Δήλωση συμμόρφωσης ΤΜΗΜΑ Ζ — ΕΓΚΡΙΣΗ ΤΟΥ ΦΟΡΕΑ ΠΑΡΑΓΩΓΗΣ 21.A.131 Πεδίο εφαρμογής 21.A.133 Επιλεξιμότητα 21.A.134 Αίτηση 21.A.135 Έκδοση έγκρισης φορέα παραγωγής 21.A.139 Σύστημα ποιότητας 21.A.143 Εγχειρίδιο λειτουργίας 21.A.145 Απαιτήσεις έγκρισης 21.A.147 Τροποποιήσεις στον εγκεκριμένο φορέα παραγωγής 21.A.148 Αλλαγές όσον αφορά τον τόπο εγκατάστασης 21.A.149 Δυνατότητα μεταβίβασης 21.A.151 Όροι έγκρισης 21.A.153 Τροποποιήσεις των όρων έγκρισης 21.A.157 Έρευνες 21.A.158 Πορίσματα 21.A.159 Διάρκεια ισχύος και συνεχής ισχύς 21.A.163 Προνόμια 21.A.165 Υποχρεώσεις του κατόχου ΤΜΗΜΑ Η — ΠΙΣΤΟΠΟΙΗΤΙΚΑ ΑΞΙΟΠΛΟΪΑΣ KAI ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΑΞΙΟΠΛΟΪΑΣ 21.A.171 Πεδίο εφαρμογής 21.A.172 Επιλεξιμότητα 21.A.173 Ταξινόμηση 21.A.174 Αίτηση 21.A.175 Γλώσσα 21.A.177 Τροποποίηση ή μετατροπή 21.A.179 Δυνατότητα μεταβίβασης και επανέκδοση εντός κρατών μελών 21.A.180 Επιθεωρήσεις 21.A.181 Διάρκεια ισχύος και συνεχής ισχύς 21.A.182 Ταυτοποίηση αεροσκάφους ΤΜΗΜΑ Θ — ΠΙΣΤΟΠΟΙΗΤΙΚΑ ΘΟΡΥΒΟΥ 21.A.201 Πεδίο εφαρμογής 21.A.203 Επιλεξιμότητα 21.A.204 Αίτηση 21.A.207 Τροποποίηση ή μετατροπή 21.A.209 Δυνατότητα μεταβίβασης και επανέκδοση εντός κρατών μελών 21.A.210 Επιθεωρήσεις 21.A.211 Διάρκεια ισχύος και συνεχής ισχύς ΤΜΗΜΑ Ι — ΕΓΚΡΙΣΗ ΤΟΥ ΦΟΡΕΑ ΣΧΕΔΙΑΣΜΟΥ 21.A.231 Πεδίο εφαρμογής 21.A.233 Επιλεξιμότητα 21.A.234 Αίτηση 21.A.235 Έκδοση έγκρισης φορέα σχεδιασμού 21.A.239 Σύστημα διασφάλισης σχεδιασμού 21.A.243 Δεδομένα 21.A.245 Απαιτήσεις έγκρισης 21.A.247 Τροποποιήσεις στο σύστημα διασφάλισης σχεδιασμού 21.A.249 Δυνατότητα μεταβίβασης 21.A.251 Όροι έγκρισης 21.A.253 Τροποποιήσεις των όρων έγκρισης 21.A.257 Έρευνες 21.A.258 Πορίσματα 21.A.259 Διάρκεια ισχύος και συνεχής ισχύς 21.A.263 Προνόμια 21.A.265 Υποχρεώσεις του κατόχου ΤΜΗΜΑ ΙΑ — ΕΞΑΡΤΗΜΑΤΑ ΚΑΙ ΕΞΟΠΛΙΣΜΟΣ 21.A.301 Πεδίο εφαρμογής 21.A.303 Συμμόρφωση προς τις εφαρμοστέες απαιτήσεις 21.A.305 Έγκριση εξαρτημάτων και εξοπλισμού 21.A.307 Διάθεση εξαρτημάτων και εξοπλισμού προς εγκατάσταση (ΤΜΗΜΑ ΙΒ — ΑΝΕΥ ΑΝΤΙΚΕΙΜΕΝΟΥ) ΤΜΗΜΑ ΙΓ — ΕΠΙΣΚΕΥΕΣ 21.A.431A Πεδίο εφαρμογής 21A0.431B Συνήθεις επισκευές 21.A.432A Επιλεξιμότητα 21.A.432B Απόδειξη ικανότητας 21.A.433 Σχεδιασμός επισκευής 21.A.435 Ταξινόμηση επισκευών 21.A.437 Έκδοση έγκρισης σχεδιασμού επισκευής 21.A.439 Παραγωγή εξαρτημάτων επισκευής 21.A.441 Εκτέλεση επισκευής 21.A.443 Περιορισμοί 21.A.445 Μη αποκατασταθείσα βλάβη 21.A.447 Τήρηση αρχείων 21.A.449 Οδηγίες διαρκούς αξιοπλοΐας 21.A.451 Υποχρεώσεις και επισήμανση EPA (ΤΜΗΜΑ ΙΔ — ΑΝΕΥ ΑΝΤΙΚΕΙΜΕΝΟΥ) ΤΜΗΜΑ ΙΕ — ΑΔΕΙΟΔΟΤΗΣΕΙΣ ΒΑΣΕΙ ΕΥΡΩΠΑΪΚΩΝ ΟΔΗΓΙΩΝ ΤΕΧΝΙΚΩΝ ΠΡΟΔΙΑΓΡΑΦΩΝ 21.A.601 Πεδίο εφαρμογής 21.A.602A Επιλεξιμότητα 21.A.602B Απόδειξη ικανότητας 21.A.603 Αίτηση 21.A.604 Αδειοδότηση ETSO για βοηθητική μονάδα ισχύος (APU) 21.A.605 Απαιτήσεις δεδομένων 21.A.606 Έκδοση αδειοδότησης ETSO 21.A.607 Προνόμια αδειοδότησης ETSO 21.A.608 Δήλωση σχεδιασμού και επιδόσεων 21.A.609 Υποχρεώσεις των κατόχων αδειοδοτήσεων ETSO 21.A.610 Έγκριση για απόκλιση 21.A.611 Τροποποιήσεις σχεδιασμού 21.A.613 Τήρηση αρχείων 21.A.615 Επιθεώρηση από τον Οργανισμό 21.A.619 Διάρκεια ισχύος και συνεχής ισχύς 21.A.621 Δυνατότητα μεταβίβασης ΤΜΗΜΑ ΙΣΤ — ΠΤΗΤΙΚΗ ΑΔΕΙΑ 21.A.701 Πεδίο εφαρμογής 21.A.703 Επιλεξιμότητα 21.A.705 Αρμόδια αρχή 21.A.707 Αίτηση για χορήγηση πτητικής άδειας 21.A.708 Συνθήκες πτήσης 21.A.709 Αίτηση για έγκριση των συνθηκών πτήσης 21.A.710 Έγκριση συνθηκών πτήσης 21.A.711 Έκδοση πτητικής αδείας 21.A.713 Αλλαγές 21.A.715 Γλώσσα 21.A.719 Δυνατότητα μεταβίβασης 21.A.721 Επιθεωρήσεις 21.A.723 Διάρκεια ισχύος και συνεχής ισχύς 21.A.725 Ανανέωση πτητικής αδείας 21.A.727 Υποχρεώσεις του κατόχου πτητικής αδείας 21.A.729 Τήρηση αρχείων ΤΜΗΜΑ ΙΖ — ΠΡΟΣΔΙΟΡΙΣΜΟΣ ΠΡΟΪΟΝΤΩΝ, ΕΞΑΡΤΗΜΑΤΩΝ ΚΑΙ ΕΞΟΠΛΙΣΜΟΥ 21.A.801 Προσδιορισμός της ταυτότητας των προϊόντων 21.A.803 Χειρισμός των στοιχείων ταυτοποίησης 21.A.804 Προσδιορισμός εξαρτημάτων και εξοπλισμού 21.A.805 Προσδιορισμός κρίσιμων εξαρτημάτων 21.A.807 Προσδιορισμός ειδών ETSO ΕΝΟΤΗΤΑ B — ΔΙΑΔΙΚΑΣΙΕΣ ΓΙΑ ΤΙΣ ΑΡΜΟΔΙΕΣ ΑΡΧΕΣ ΤΜΗΜΑ A — ΓΕΝΙΚΕΣ ΔΙΑΤΑΞΕΙΣ 21.B.5 Πεδίο εφαρμογής 21.B.20 Υποχρεώσεις της αρμόδιας αρχής 21.B.25 Απαιτήσεις για την οργάνωση της αρμόδιας αρχής 21.B.30 Γραπτές διαδικασίες 21.B.35 Τροποποιήσεις στην οργάνωση και τις διαδικασίες 21.B.40 Επίλυση διαφορών 21.B.45 Υποβολή αναφορών/συντονισμός 21.B.55 Τήρηση αρχείων 21.B.60 Οδηγίες αξιοπλοΐας ΤΜΗΜΑ Β — ΠΙΣΤΟΠΟΙΗΤΙΚΑ ΤΥΠΟΥ ΚΑΙ ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΤΥΠΟΥ (ΤΜΗΜΑ Γ — ΑΝΕΥ ΑΝΤΙΚΕΙΜΕΝΟΥ) ΤΜΗΜΑ Δ — ΤΡΟΠΟΠΟΙΗΣΕΙΣ ΣΤΑ ΠΙΣΤΟΠΟΙΗΤΙΚΑ ΤΥΠΟΥ ΚΑΙ ΤΑ ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΤΥΠΟΥ 21.B.70 Έγκριση τροποποιήσεων σε πιστοποιητικά τύπου ΤΜΗΜΑ Ε — ΣΥΜΠΛΗΡΩΜΑΤΙΚΑ ΠΙΣΤΟΠΟΙΗΤΙΚΑ ΤΥΠΟΥ ΤΜΗΜΑ ΣΤ — ΠΑΡΑΓΩΓΗ ΧΩΡΙΣ ΕΓΚΕΚΡΙΜΕΝΟ ΦΟΡΕΑ ΠΑΡΑΓΩΓΗΣ 21.B.120 Έρευνα 21.B.125 Πορίσματα 21.B.130 Έκδοση εγγράφου συμφωνίας 21.B.135 Διατήρηση του εγγράφου συμφωνίας 21.B.140 Τροποποίηση εγγράφου συμφωνίας 21.B.145 Περιορισμός, αναστολή και ανάκληση εγγράφου συμφωνίας 21.B.150 Τήρηση αρχείων ΤΜΗΜΑ Ζ — ΕΓΚΡΙΣΗ ΤΟΥ ΦΟΡΕΑ ΠΑΡΑΓΩΓΗΣ 21.B.220 Έρευνα 21.B.225 Πορίσματα 21.B.230 Έκδοση πιστοποιητικού 21.B.235 Συνεχής εποπτεία 21.B.240 Τροποποίηση έγκρισης φορέα παραγωγής 21.B.245 Αναστολή και ανάκληση έγκρισης φορέα παραγωγής 21.B.260 Τήρηση αρχείων ΤΜΗΜΑ Η — ΠΙΣΤΟΠΟΙΗΤΙΚΑ ΑΞΙΟΠΛΟΪΑΣ KAI ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΑΞΙΟΠΛΟΪΑΣ 21.B.320 Έρευνα 21.B.325 Έκδοση πιστοποιητικών αξιοπλοΐας 21.B.326 Πιστοποιητικό αξιοπλοΐας 21.B.327 Περιορισμένο πιστοποιητικό αξιοπλοΐας 21.B.330 Αναστολή και ανάκληση πιστοποιητικών αξιοπλοΐας και περιορισμένων πιστοποιητικών αξιοπλοΐας 21.B.345 Τήρηση αρχείων ΤΜΗΜΑ Θ — ΠΙΣΤΟΠΟΙΗΤΙΚΑ ΘΟΡΥΒΟΥ 21.B.420 Έρευνα 21.B.425 Έκδοση πιστοποιητικών θορύβου 21.B.430 Αναστολή και ανάκληση πιστοποιητικού θορύβου 21.B.445 Τήρηση αρχείων ΤΜΗΜΑ Ι — ΕΓΚΡΙΣΗ ΤΟΥ ΦΟΡΕΑ ΣΧΕΔΙΑΣΜΟΥ ΤΜΗΜΑ ΙΑ — ΕΞΑΡΤΗΜΑΤΑ ΚΑΙ ΕΞΟΠΛΙΣΜΟΣ (ΤΜΗΜΑ ΙΒ — ΑΝΕΥ ΑΝΤΙΚΕΙΜΕΝΟΥ) ΤΜΗΜΑ ΙΓ — ΕΠΙΣΚΕΥΕΣ (ΤΜΗΜΑ ΙΔ — ΑΝΕΥ ΑΝΤΙΚΕΙΜΕΝΟΥ) ΤΜΗΜΑ ΙΕ — ΑΔΕΙΟΔΟΤΗΣΕΙΣ ΒΑΣΕΙ ΕΥΡΩΠΑΪΚΩΝ ΟΔΗΓΙΩΝ ΤΕΧΝΙΚΩΝ ΠΡΟΔΙΑΓΡΑΦΩΝ ΤΜΗΜΑ ΙΣΤ — ΠΤΗΤΙΚΗ ΑΔΕΙΑ 21.B.520 Έρευνα 21.B.525 Έκδοση πτητικής αδείας 21.B.530 Ανάκληση πτητικής αδείας 21.B.545 Τήρηση αρχείων ΤΜΗΜΑ ΙΖ — ΠΡΟΣΔΙΟΡΙΣΜΟΣ ΠΡΟΪΟΝΤΩΝ, ΕΞΑΡΤΗΜΑΤΩΝ ΚΑΙ ΕΞΟΠΛΙΣΜΟΥ Προσαρτήματα Προσάρτημα I — Έντυπο 1 του EASA — Πιστοποιητικό εγκεκριμένης διάθεσης Προσάρτημα ΙΙ — Έντυπο 15α του EASA — Πιστοποιητικό επανεξέτασης της αξιοπλοΐας Προσάρτημα ΙΙΙ — Έντυπο 20α του EASA — Πτητική άδεια Προσάρτημα IV — Έντυπο 20β του EASA — Πτητική άδεια (εκδοθείσα από εγκεκριμένους φορείς) Προσάρτημα V — Έντυπο 24 του EASA — Περιορισμένο πιστοποιητικό αξιοπλοΐας Προσάρτημα VΙ — Έντυπο 25 του EASA — Πιστοποιητικό αξιοπλοΐας Προσάρτημα VII — Έντυπο 45 του EASA — Πιστοποιητικό θορύβου Προσάρτημα VΙΙΙ — Έντυπο 52 του EASA — Δήλωση συμμόρφωσης του αεροσκάφους Προσάρτημα ΙΧ — Έντυπο 53 του EASA — Πιστοποιητικό διάθεσης σε υπηρεσία Προσάρτημα X — Έντυπο 55 του EASA — Πιστοποιητικό έγκρισης φορέα παραγωγής Προσάρτημα XI — Έντυπο 65 του EASA — Έγγραφο συμφωνίας για παραγωγή χωρίς την έγκριση του φορέα παραγωγής.

21.1 Γενικά

Για τους σκοπούς του παρόντος παραρτήματος Ι (μέρος 21), αρμόδια αρχή είναι:

α) για φορείς που έχουν την επιχειρηματική έδρα τους σε κράτος μέλος, η αρχή που ορίζεται από το εν λόγω κράτος μέλος· ή ο Οργανισμός εάν αυτό ζητείται από το εν λόγω κράτος μέλος· ή

β) για φορείς που έχουν την επιχειρηματική έδρα τους σε τρίτο κράτος, ο Οργανισμός.

ΕΝΟΤΗΤΑ A

ΤΕΧΝΙΚΕΣ ΑΠΑΙΤΗΣΕΙΣ

ΤΜΗΜΑ A — ΓΕΝΙΚΕΣ ΔΙΑΤΑΞΕΙΣ

21.A.1 Πεδίο εφαρμογής

Στην παρούσα ενότητα ορίζονται οι γενικές διατάξεις που διέπουν τα δικαιώματα και τις υποχρεώσεις του αιτούντος και των κατόχων οιουδήποτε πιστοποιητικού το οποίο έχει εκδοθεί ή πρόκειται να εκδοθεί, σύμφωνα με την παρούσα ενότητα.

21.A.2 Ανάληψη πιστοποιητικού από τρίτο πρόσωπο εκτός του αιτούντος ή του κατόχου

Οι ενέργειες και οι υποχρεώσεις τις οποίες απαιτείται να αναλάβει ο κάτοχος ή ο αιτών για τη χορήγηση πιστοποιητικού για προϊόν, εξάρτημα ή εξοπλισμό σύμφωνα με την παρούσα ενότητα μπορούν να αναληφθούν, για λογαριασμό του, από τρίτο φυσικό ή νομικό πρόσωπο, υπό τον όρο ότι ο κάτοχος ή ο αιτών για τη χορήγηση του εν λόγω πιστοποιητικού μπορεί να αποδείξει ότι έχει συνάψει συμφωνία με το τρίτο πρόσωπο, ώστε να εξασφαλίζεται ότι οι υποχρεώσεις του κατόχου τηρούνται και θα τηρηθούν δεόντως.

21.A.3Α Βλάβες, δυσλειτουργίες και ελαττώματα

α) Σύστημα συλλογής, διερεύνησης και ανάλυσης στοιχείων. Ο κάτοχος πιστοποιητικού τύπου, περιορισμένου πιστοποιητικού τύπου, συμπληρωματικού πιστοποιητικού τύπου, εξουσιοδότησης ευρωπαϊκών οδηγιών τεχνικών προδιαγραφών (ETSO), έγκρισης σχεδιασμού επισκευής μείζονος σημασίας ή κάθε άλλης σχετικής έγκρισης που θεωρείται ότι έχει εκδοθεί σύμφωνα με τον παρόντα κανονισμό διαθέτει σύστημα συλλογής, διερεύνησης και ανάλυσης εκθέσεων και πληροφοριών σχετικά με βλάβες, δυσλειτουργίες, ελαττώματα ή άλλα συμβάντα τα οποία προκαλούν ή δύνανται να προκαλέσουν δυσμενείς επιπτώσεις στη διαρκή αξιοπλοΐα του προϊόντος, του εξαρτήματος ή του εξοπλισμού που καλύπτεται από το πιστοποιητικό τύπου, το περιορισμένο πιστοποιητικό τύπου, το συμπληρωματικό πιστοποιητικό τύπου, την εξουσιοδότηση ETSO, την έγκριση σχεδιασμού επισκευής μείζονος σημασίας ή κάθε άλλη σχετική έγκριση που θεωρείται ότι έχει εκδοθεί σύμφωνα με τον παρόντα κανονισμό. Πληροφορίες σχετικά με το σύστημα αυτό τίθενται στη διάθεση όλων των γνωστών χρηστών του προϊόντος, του εξαρτήματος ή του εξοπλισμού και, κατόπιν αίτησης, στη διάθεση οποιουδήποτε προσώπου εξουσιοδοτημένου βάσει λοιπών σχετικών εκτελεστικών κανονισμών.

β) Υποβολή αναφορών στον Οργανισμό 1. Ο κάτοχος πιστοποιητικού τύπου, περιορισμένου πιστοποιητικού τύπου, συμπληρωματικού πιστοποιητικού τύπου, εξουσιοδότησης ETSO, έγκρισης σχεδιασμού επισκευής μείζονος σημασίας ή κάθε άλλης σχετικής έγκρισης που θεωρείται ότι έχει εκδοθεί σύμφωνα με τον παρόντα κανονισμό υποβάλλει στον Οργανισμό αναφορές σχετικά με οποιαδήποτε βλάβη, δυσλειτουργία, ελάττωμα ή οιοδήποτε άλλο συμβάν για το οποίο λαμβάνει γνώση και το οποίο αφορά προϊόν, εξάρτημα ή εξοπλισμό που καλύπτεται από το πιστοποιητικό τύπου, το περιορισμένο πιστοποιητικό τύπου, το συμπληρωματικό πιστοποιητικό τύπου, την εξουσιοδότηση ETSO, την έγκριση σχεδιασμού επισκευής μείζονος σημασίας ή κάθε άλλη σχετική έγκριση που θεωρείται ότι έχει εκδοθεί σύμφωνα με τον παρόντα κανονισμό και η οποία οδηγεί ή ενδέχεται να οδηγήσει σε ανασφαλείς συνθήκες. 2. Οι εν λόγω αναφορές υποβάλλονται υπό μορφή και κατά τρόπο που ορίζεται από τον Οργανισμό το συντομότερο δυνατό και, σε κάθε περίπτωση, αποστέλλονται το αργότερο εντός 72 ωρών από τον εντοπισμό των πιθανών ανασφαλών συνθηκών, εκτός εάν αυτό δεν είναι εφικτό λόγω ειδικών περιστάσεων.

γ) Διερεύνηση αναφερόμενων συμβάντων 1. Όταν ένα συμβάν, το οποίο αναφέρεται σύμφωνα με το στοιχείο β) ή σύμφωνα με την παράγραφο 21.A.129 στοιχείο στ) σημείο 2 ή την παράγραφο 21.A.165 στοιχείο στ) σημείο 2, οφείλεται σε ατέλεια στον σχεδιασμό ή σε κατασκευαστική ατέλεια, ο κάτοχος του πιστοποιητικού τύπου, του περιορισμένου πιστοποιητικού τύπου, του συμπληρωματικού πιστοποιητικού τύπου, της έγκρισης σχεδιασμού επισκευής μείζονος σημασίας, της εξουσιοδότησης ETSO, ή κάθε άλλης σχετικής έγκρισης που θεωρείται ότι έχει εκδοθεί σύμφωνα με τον παρόντα κανονισμό, ή ο κατασκευαστής, ανάλογα με την περίπτωση, διερευνά την αιτία της ατέλειας και υποβάλλει στον Οργανισμό αναφορά σχετικά με τα αποτελέσματα της έρευνάς του, καθώς και με κάθε ενέργεια στην οποία προβαίνει ή πρόκειται να προβεί προκειμένου να διορθώσει τη συγκεκριμένη ατέλεια. 2. Εάν ο Οργανισμός κρίνει ότι απαιτούνται ενέργειες για τη διόρθωση της ατέλειας, ο κάτοχος του πιστοποιητικού τύπου, του περιορισμένου πιστοποιητικού τύπου, του συμπληρωματικού πιστοποιητικού τύπου, της έγκρισης σχεδιασμού επισκευής μείζονος σημασίας, της εξουσιοδότησης ETSO ή κάθε άλλης σχετικής έγκρισης που θεωρείται ότι έχει εκδοθεί σύμφωνα με τον παρόντα κανονισμό, ή ο κατασκευαστής, ανάλογα με την περίπτωση, υποβάλλει στον Οργανισμό τα σχετικά στοιχεία.

21.A.3B Οδηγίες αξιοπλοΐας

α) Ως οδηγία αξιοπλοΐας νοείται το έγγραφο που εκδίδεται ή εγκρίνεται από τον Οργανισμό και ορίζει τις ενέργειες που πρέπει να εκτελεστούν σε ένα αεροσκάφος με σκοπό την αποκατάσταση ενός αποδεκτού επιπέδου ασφάλειας, όταν υπάρχουν στοιχεία ότι ειδάλλως διακυβεύεται το επίπεδο ασφάλειας του αεροσκάφους.

β) Ο Οργανισμός εκδίδει οδηγία αξιοπλοΐας όταν: 1. έχει διαπιστωθεί από τον Οργανισμό η ύπαρξη ανασφαλών συνθηκών σε ένα αεροσκάφος, ως αποτέλεσμα ατέλειας στο αεροσκάφος ή σε κινητήρα, έλικα, εξάρτημα ή εξοπλισμό που έχει εγκατασταθεί στο εν λόγω αεροσκάφος· και 2. οι εν λόγω συνθήκες είναι πιθανό να υφίστανται ή να εμφανιστούν σε άλλο αεροσκάφος.

γ) Όταν είναι αναγκαία η έκδοση οδηγίας αξιοπλοΐας από τον Οργανισμό για τη διόρθωση των ανασφαλών συνθηκών που αναφέρονται στο στοιχείο β) ή για την απαίτηση διεξαγωγής επιθεώρησης, ο κάτοχος πιστοποιητικού τύπου, περιορισμένου πιστοποιητικού τύπου, συμπληρωματικού πιστοποιητικού τύπου, έγκρισης σχεδιασμού επισκευής μείζονος σημασίας, εξουσιοδότησης ETSO, ή κάθε άλλης σχετικής έγκρισης που θεωρείται ότι έχει εκδοθεί σύμφωνα με τον παρόντα κανονισμό: 1. Προτείνει την κατάλληλη διορθωτική ενέργεια ή τις απαιτούμενες επιθεωρήσεις, ή και τα δύο, και υποβάλλει στον Οργανισμό στοιχεία των εν λόγω προτάσεων για έγκριση. 2. Κατόπιν της έγκρισης των προτάσεων που αναφέρονται στο σημείο 1 από τον Οργανισμό, θέτει στη διάθεση όλων των γνωστών χρηστών ή ιδιοκτητών του προϊόντος, του εξαρτήματος ή του εξοπλισμού και, κατόπιν αίτησης, σε οιοδήποτε πρόσωπο καλείται να συμμορφωθεί με την οδηγία αξιοπλοΐας, τα κατάλληλα περιγραφικά στοιχεία και οδηγίες εφαρμογής.

δ) Μία οδηγία αξιοπλοΐας πρέπει να περιέχει τουλάχιστον τις ακόλουθες πληροφορίες: 1. προσδιορισμό των ανασφαλών συνθηκών, 2. τα στοιχεία αναγνώρισης του σχετικού αεροσκάφους, 3. την ή τις απαιτούμενες ενέργειες, 4. τη χρονική προθεσμία συμμόρφωσης προς την ή τις απαιτούμενες ενέργειες, 5. την ημερομηνία έναρξης ισχύος.

▼M2

21.A.4 Συντονισμός σχεδιασμού και παραγωγής

Κάθε κάτοχος πιστοποιητικού τύπου, περιορισμένου πιστοποιητικού τύπου, συμπληρωματικού πιστοποιητικού τύπου, εξουσιοδότησης ETSO, έγκρισης τροποποίησης πιστοποιητικού τύπου ή έγκρισης σχεδιασμού επισκευής συνεργάζεται δεόντως με τον φορέα παραγωγής προκειμένου να εξασφαλίζει:

α) τον ικανοποιητικό συντονισμό του σχεδιασμού και της παραγωγής που απαιτείται από την παράγραφο 21A.122, την παράγραφο 21A.130 στοιχείο β) σημεία 3 και 4, την παράγραφο 21A.133 και την παράγραφο 21A.165 στοιχείο γ) σημεία 2 και 3, ανάλογα με την περίπτωση, και

β) την κατάλληλη υποστήριξη της διαρκούς αξιοπλοΐας του προϊόντος, του εξαρτήματος ή του εξοπλισμού.

▼B

ΤΜΗΜΑ Β — ΠΙΣΤΟΠΟΙΗΤΙΚΑ ΤΥΠΟΥ ΚΑΙ ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΤΥΠΟΥ

21.A.11 Πεδίο εφαρμογής

Το παρόν τμήμα ορίζει τη διαδικασία έκδοσης πιστοποιητικών τύπου για προϊόντα και περιορισμένων πιστοποιητικών τύπου για αεροσκάφη, και ορίζει επίσης τα δικαιώματα και τις υποχρεώσεις των αιτούντων και των κατόχων των εν λόγω πιστοποιητικών.

21.A.13 Επιλεξιμότητα

Κάθε φυσικό ή νομικό πρόσωπο που έχει αποδείξει, ή έχει κινήσει διαδικασίες ώστε να αποδείξει, την ικανότητά του σύμφωνα με την παράγραφο 21.A.14, κρίνεται επιλέξιμο ως αιτών για τη χορήγηση πιστοποιητικού τύπου ή περιορισμένου πιστοποιητικού τύπου, σύμφωνα με τους όρους του παρόντος τμήματος.

21.A.14 Απόδειξη ικανότητας

α) Οιοσδήποτε φορέας υποβάλλει αίτηση για τη χορήγηση πιστοποιητικού τύπου ή περιορισμένου πιστοποιητικού τύπου αποδεικνύει την ικανότητά του με την κατοχή έγκρισης φορέα σχεδιασμού, η οποία έχει εκδοθεί από τον Οργανισμό, σύμφωνα με το τμήμα Ι.

β) Κατά παρέκκλιση του στοιχείου α), ως εναλλακτική διαδικασία απόδειξης της ικανότητάς του, ο αιτών μπορεί να ζητήσει τη συγκατάθεση του Οργανισμού για τη χρήση διαδικασιών που ορίζουν τις συγκεκριμένες πρακτικές σχεδιασμού, τους πόρους και τη σειρά ενεργειών που απαιτούνται για τη συμμόρφωση προς το παρόν παράρτημα I (μέρος 21), όταν πρόκειται για ένα από τα ακόλουθα προϊόντα: 1. αεροσκάφος ELA2· 2. κινητήρας ή έλικα που έχει εγκατασταθεί σε αεροσκάφος ELA2· 3. εμβολοφόρο κινητήρα· 4. Έλικα σταθερού ή προσαρμοζόμενου βήματος.

γ) Κατά παρέκκλιση από το στοιχείο α), ο αιτών μπορεί να επιλέξει να διαβιβάσει στον Οργανισμό ως απόδειξη της ικανότητάς του το πρόγραμμα πιστοποίησης που απαιτείται βάσει της παραγράφου 21A.20 στοιχείο β) όταν το προϊόν είναι ένα από τα ακόλουθα: 1. αεροσκάφος ELA1· 2. κινητήρας ή έλικα που έχει εγκατασταθεί σε αεροσκάφος ELA1·

21.A.15 Αίτηση

α) Η αίτηση για χορήγηση πιστοποιητικού τύπου ή περιορισμένου πιστοποιητικού τύπου υποβάλλεται υπό μορφή και κατά τρόπο που καθορίζεται από τον Οργανισμό.

β) Η αίτηση για χορήγηση πιστοποιητικού τύπου ή περιορισμένου πιστοποιητικού τύπου αεροσκάφους συνοδεύεται από σχέδιο τριών όψεων του εν λόγω αεροσκάφους, καθώς και από τα προκαταρκτικά βασικά στοιχεία, συμπεριλαμβανομένων των προτεινομένων χαρακτηριστικών και περιορισμών λειτουργίας.

γ) Η αίτηση για χορήγηση πιστοποιητικού τύπου που αφορά κινητήρα ή έλικα συνοδεύεται από σχέδιο γενικής διάταξης, περιγραφή των χαρακτηριστικών σχεδιασμού, τα χαρακτηριστικά λειτουργίας και τους προτεινόμενους περιορισμούς λειτουργίας του κινητήρα ή του έλικα.

▼M2

δ) Η αίτηση χορήγησης πιστοποιητικού τύπου ή περιορισμένου πιστοποιητικού τύπου αεροσκάφους περιλαμβάνει ή συμπληρώνεται, μετά την αρχική αίτηση, από την αίτηση για έγκριση των δεδομένων καταλληλότητας λειτουργίας, τα οποία αποτελούνται, κατά περίπτωση, από τα εξής: 1. το στοιχειώδες πρόγραμμα εκπαίδευσης για την απόκτηση ικανότητας τύπου χειριστή, συμπεριλαμβανομένου του προσδιορισμού της ικανότητας τύπου· 2. τον ορισμό του πεδίου εφαρμογής των δεδομένων πηγής επικύρωσης αεροσκάφους προς υποστήριξη της αντικειμενικής πιστοποίησης προσομοιωτή ή προσομοιωτών που συνδέονται με την εκπαίδευση για την απόκτηση ικανότητας τύπου χειριστή, ή προσωρινών δεδομένων προς υποστήριξη της προσωρινής πιστοποίησης τους· 3. το στοιχειώδες πρόγραμμα συντήρησης που πιστοποιεί την εκπαίδευση ικανότητας τύπου του προσωπικού, συμπεριλαμβανομένου του προσδιορισμού της ικανότητας τύπου· 4. τον προσδιορισμό τύπου ή παραλλαγής για το πλήρωμα θαλάμου επιβατών και δεδομένα συγκεκριμένα για τον εκάστοτε τύπο για την εκπαίδευση του πληρώματος θαλάμου επιβατών· 5. τον βασικό κατάλογο ελάχιστου εξοπλισμού και 6. άλλα στοιχεία καταλληλότητας λειτουργίας σχετικά με τον τύπο του αεροσκάφους.

▼M2

21.A.16A Προδιαγραφές πιστοποίησης

Ο Οργανισμός εκδίδει, σύμφωνα με το άρθρο 19 του κανονισμού (ΕΚ) αριθ. 216/2008, προδιαγραφές πιστοποίησης, συμπεριλαμβανομένων προδιαγραφών πιστοποίησης για δεδομένα καταλληλότητας λειτουργίας, ως τυποποιημένα μέσα απόδειξης της συμμόρφωσης προϊόντων, εξαρτημάτων και εξοπλισμού προς τις σχετικές βασικές απαιτήσεις των παραρτημάτων I, ΙΙΙ και IV του κανονισμού (ΕΚ) αριθ. 216/2008. Οι εν λόγω προδιαγραφές είναι επαρκώς λεπτομερείς και εξειδικευμένες ώστε να υποδεικνύουν στους αιτούντες τους όρους έκδοσης, τροποποίησης ή συμπλήρωσης των πιστοποιητικών.

21.A.16B Ειδικοί όροι

α) Ο Οργανισμός καθορίζει ειδικές λεπτομερείς τεχνικές προδιαγραφές για ένα προϊόν, οι οποίες ονομάζονται ειδικοί όροι, εάν οι σχετικές προδιαγραφές πιστοποίησης δεν περιλαμβάνουν επαρκή ή κατάλληλα πρότυπα ασφάλειας για το προϊόν, διότι: 1. το προϊόν έχει καινοτόμα ή ασυνήθη χαρακτηριστικά σχεδιασμού ως προς τις πρακτικές σχεδιασμού στις οποίες βασίζονται οι ισχύουσες προδιαγραφές πιστοποίησης, ή 2. η χρήση για την οποία προορίζεται το προϊόν δεν είναι συμβατική, ή 3. η εμπειρία από τη λειτουργία άλλων παρόμοιων προϊόντων ή προϊόντων με παρόμοια χαρακτηριστικά σχεδιασμού έχει καταδείξει ότι ενδέχεται να δημιουργηθούν μη ασφαλείς συνθήκες.

β) Οι ειδικοί όροι περιλαμβάνουν τα πρότυπα ασφαλείας που ο Οργανισμός θεωρεί απαραίτητα για την εξασφάλιση επιπέδου ασφάλειας ισοδύναμου με εκείνο που προβλέπουν οι ισχύουσες προδιαγραφές πιστοποίησης.

21.A.17A Βάση πιστοποίησης τύπου

▼B

α) Η βάση πιστοποίησης τύπου που κοινοποιείται για την έκδοση πιστοποιητικού τύπου ή περιορισμένου πιστοποιητικού τύπου αποτελείται από: ▼M2 1. τις ισχύουσες προδιαγραφές πιστοποίησης που έχει θεσπίσει ο Οργανισμός και ισχύουν κατά την ημερομηνία υποβολής της αίτησης για το εν λόγω πιστοποιητικό εκτός εάν: i) καθορίζεται διαφορετικά από τον Οργανισμό ή ii) ο αιτών επιλέξει τη συμμόρφωση προς προδιαγραφές πιστοποίησης που έχουν υποστεί μεταγενέστερες τροποποιήσεις ή εφόσον αυτό απαιτείται βάσει των στοιχείων γ) και δ)· ▼B 2. όλους τους ειδικούς όρους που καθορίζονται σύμφωνα με την παράγραφο 21.A.16B στοιχείο α).

β) Η αίτηση για πιστοποίηση τύπου μεγάλου αεροπλάνου και μεγάλου στροφόπτερου ισχύει για πέντε έτη ενώ η αίτηση για την έκδοση οιουδήποτε άλλου πιστοποιητικού τύπου ισχύει για τρία έτη, εκτός εάν ο αιτών αποδείξει κατά τον χρόνο υποβολής της αίτησης ότι ο σχεδιασμός, η ανάπτυξη και η διενέργεια δοκιμών αναφορικά με το προϊόν του απαιτούν μεγαλύτερη χρονική περίοδο, την οποία ο Οργανισμός εγκρίνει.

γ) Στην περίπτωση που το πιστοποιητικό τύπου δεν έχει εκδοθεί ή είναι προφανές ότι δεν θα εκδοθεί εντός της προθεσμίας που ορίζεται στο στοιχείο β), ο αιτών μπορεί: 1. να υποβάλει νέα αίτηση για χορήγηση πιστοποιητικού τύπου και να συμμορφωθεί προς όλες τις διατάξεις του στοιχείου α) που ισχύουν για την αρχική αίτηση, ή ▼M2 2. Να ζητήσει παράταση της αρχικής αίτησης και να συμμορφωθεί προς τις εφαρμοστέες προδιαγραφές πιστοποίησης που ίσχυαν σε ημερομηνία που επιλέγει ο αιτών, η οποία δεν είναι προγενέστερη της ημερομηνίας που προηγείται της ημερομηνίας έκδοσης του πιστοποιητικού τύπου· οι ανωτέρω ενέργειες πρέπει να πραγματοποιηθούν εντός της προθεσμίας που ορίζεται στο στοιχείο β) για την αρχική αίτηση. ▼B

δ) Εάν ο αιτών επιλέξει να συμμορφωθεί με προδιαγραφή πιστοποίησης τροποποίησης των κωδίκων αξιοπλοΐας που τέθηκε σε ισχύ μετά την υποβολή της αίτησης χορήγησης πιστοποιητικού τύπου, τότε ο αιτών πρέπει επίσης να συμμορφωθεί προς κάθε άλλη προδιαγραφή πιστοποίησης που ο Οργανισμός κρίνει ότι σχετίζεται άμεσα.

▼M2

21.A.17B Βάση πιστοποίησης δεδομένων επιχειρησιακής καταλληλότητας

α) Ο Οργανισμός κοινοποιεί στον αιτούντα τη βάση πιστοποίησης δεδομένων καταλληλότητας λειτουργίας. Η βάση συνίσταται στα εξής: 1. τις εφαρμοστέες προδιαγραφές πιστοποίησης για δεδομένα καταλληλότητας λειτουργίας που εκδίδονται σύμφωνα με την παράγραφο 21.A.16A και ισχύουν κατά την ημερομηνία υποβολής της αίτησης ή του συμπληρώματος της αίτησης, εκτός εάν: i) ο Οργανισμός αποδέχεται άλλα μέσα για την απόδειξη της συμμόρφωσης προς τις σχετικές βασικές απαιτήσεις των παραρτημάτων I, III και IV του κανονισμού (ΕΚ) αριθ. 216/2008 ή ii) ο αιτών επιλέγει τη συμμόρφωση προς προδιαγραφές πιστοποίησης που έχουν υποστεί μεταγενέστερες τροποποιήσεις· 2. τυχόν ειδικούς όρους που καθορίζονται σύμφωνα με την παράγραφο 21.A.16B στοιχείο α).

β) Εάν ο αιτών επιλέξει να συμμορφωθεί με τροποποίηση των προδιαγραφών πιστοποίησης που τέθηκε σε ισχύ μετά την υποβολή της αίτησης χορήγησης πιστοποιητικού τύπου, ο αιτών πρέπει επίσης να συμμορφωθεί προς κάθε άλλη προδιαγραφή πιστοποίησης που ο Οργανισμός κρίνει ότι σχετίζεται άμεσα.

▼B

21.A.18 Ορισμός των εφαρμοστέων απαιτήσεων περιβαλλοντικής προστασίας και προδιαγραφών πιστοποίησης

α) Οι ισχύουσες απαιτήσεις εκπομπών θορύβου για την έκδοση πιστοποιητικού τύπου για ένα αεροσκάφος καθορίζονται σύμφωνα με τις διατάξεις του παραρτήματος 16 τόμος Ι μέρος ΙΙ κεφάλαιο 1 της σύμβασης του Σικάγου και: 1. για τα υποηχητικά αεριωθούμενα αεροσκάφη, στον τόμο I μέρος II κεφάλαια 2, 3 και 4, κατά περίπτωση· 2. για τα ελικοφόρα αεροσκάφη, στον τόμο I μέρος II κεφάλαια 3, 4, 5, 6 και 10, κατά περίπτωση· 3. για τα ελικόπτερα, στον τόμο I μέρος II κεφάλαια 8, και 11, κατά περίπτωση, και 4. για τα υπερηχητικά αεροσκάφη, στον τόμο I μέρος II κεφάλαιο 12, κατά περίπτωση.

β) Οι ισχύουσες απαιτήσεις εκπομπών για την έκδοση πιστοποιητικού τύπου για αεροσκάφος και κινητήρα καθορίζονται στο παράρτημα 16 της σύμβασης του Σικάγου: 1. για την πρόληψη της σκόπιμης απόρριψης καυσίμων, στον τόμο II μέρος II, κεφάλαιο 2, 2. για τις εκπομπές στροβιλοκινητήρων και στροβιλοκινητήρων με ανεμιστήρα για πρόωση μόνο σε υποηχητικές ταχύτητες, στον τόμο II μέρος III κεφάλαιο 2, και 3. για τις εκπομπές στροβιλοκινητήρων και στροβιλοκινητήρων με ανεμιστήρα για πρόωση μόνο σε υπερηχητικές ταχύτητες, στον τόμο II μέρος III κεφάλαιο 3.

γ) Ο Οργανισμός εκδίδει, σύμφωνα με το άρθρο 19 του κανονισμού (ΕΚ) αριθ. 216/2008, προδιαγραφές πιστοποίησης που προβλέπουν αποδεκτά μέσα για την απόδειξη της συμμόρφωσης προς τις απαιτήσεις θορύβου και εκπομπών που ορίζονται στα στοιχεία α) και β) αντίστοιχα.

21.A.19 Μετατροπές που απαιτούν νέο πιστοποιητικό τύπου

Οιοδήποτε φυσικό ή νομικό πρόσωπο προτείνει μετατροπή σε προϊόν υποβάλλει αίτηση για χορήγηση νέου πιστοποιητικού τύπου, εφόσον ο Οργανισμός κρίνει ότι η μετατροπή στον σχεδιασμό, την ισχύ, την ώση ή τη μάζα είναι τόσο εκτεταμένη ώστε να απαιτείται ουσιαστικά πλήρης διερεύνηση της συμμόρφωσης προς την ισχύουσα βάση πιστοποίησης τύπου.

21.A.20 ►M2 Συμμόρφωση με τη βάση πιστοποίησης τύπου, τη βάση πιστοποίησης δεδομένων καταλληλότητας λειτουργίας και τις απαιτήσεις περιβαλλοντικής προστασίας ◄

▼M2

α) Ο αιτών τη χορήγηση πιστοποιητικού τύπου ή περιορισμένου πιστοποιητικού τύπου αποδεικνύει τη συμμόρφωση προς την εφαρμοστέα βάση πιστοποίησης τύπου, την εφαρμοστέα βάση πιστοποίησης δεδομένων καταλληλότητας λειτουργίας και τις απαιτήσεις περιβαλλοντικής προστασίας και παρέχει στον Οργανισμό τα μέσα με τα οποία αποδεικνύεται η συμμόρφωση.

▼B

β) Ο αιτών διαβιβάζει στον Οργανισμό πρόγραμμα πιστοποίησης όπου αναλύονται τα μέσα με τα οποία αποδεικνύεται η συμμόρφωση. Το έγγραφο αυτό επικαιροποιείται εφόσον χρειάζεται κατά τη διαδικασία πιστοποίησης.

γ) Ο αιτών καταχωρίζει τη δικαιολόγηση της συμμόρφωσης στα έγγραφα συμμόρφωσης σύμφωνα με το πρόγραμμα πιστοποίησης που θεσπίζεται στο στοιχείο β).

δ) Ο αιτών υποβάλλει δήλωση ότι έχει συμμορφωθεί προς την ισχύουσα βάση πιστοποίησης τύπου και προς τις απαιτήσεις περιβαλλοντικής προστασίας, σύμφωνα με το πρόγραμμα πιστοποίησης του στοιχείου β).

ε) Όταν ο αιτών διαθέτει κατάλληλη έγκριση φορέα σχεδιασμού, η δήλωση του στοιχείου δ) πραγματοποιείται σύμφωνα με τις διατάξεις του τμήματος Ι.

21.A.21 Έκδοση πιστοποιητικού τύπου

Ο αιτών δικαιούται να εξασφαλίσει την έκδοση πιστοποιητικού τύπου από τον Οργανισμό για ένα προϊόν αφού:

α) αποδείξει την ικανότητά του σύμφωνα με την παράγραφο 21.A.14·

β) υποβάλει τη δήλωση που αναφέρεται στην παράγραφο 21.A.20, στοιχείο δ), και

γ) αποδειχθεί ότι: ▼M2 1. Το προϊόν που πρόκειται να πιστοποιηθεί πληροί την εφαρμοστέα βάση πιστοποίησης τύπου και τις απαιτήσεις περιβαλλοντικής προστασίας που ορίζονται σύμφωνα με τις παραγράφους 21.A.17A και 21.A.18· ▼B 2. οιαδήποτε διάταξη περί αξιοπλοΐας προς την οποία δεν υπάρχει συμμόρφωση αντισταθμίζεται με παράγοντες που παρέχουν ισοδύναμο επίπεδο ασφάλειας· 3. κανένα στοιχείο ή χαρακτηριστικό δεν καθιστά το προϊόν ανασφαλές για τις χρήσεις για τις οποίες ζητείται πιστοποίηση· και 4. ο αιτών για τη χορήγηση πιστοποιητικού τύπου έχει δηλώσει ρητώς ότι έχει λάβει τα κατάλληλα μέτρα προκειμένου να συμμορφώνεται προς την παράγραφο 21.A.44.

δ) Στην περίπτωση πιστοποιητικού τύπου αεροσκάφους, έχει εκδοθεί ή καθορισθεί για τον κινητήρα ή τον έλικα, ή και τα δύο, εφόσον είναι εγκατεστημένα στο αεροσκάφος, πιστοποιητικό τύπου σύμφωνα με τον παρόντα κανονισμό·

▼M2

ε) στην περίπτωση πιστοποιητικού τύπου αεροσκάφους, καταδεικνύεται ότι τα δεδομένα καταλληλότητας λειτουργίας είναι σύμφωνα με την εφαρμοστέα βάση πιστοποίησης δεδομένων καταλληλότητας λειτουργίας που ορίζεται σύμφωνα με την παράγραφο 21.A.17B·

στ) κατά παρέκκλιση από το στοιχείο ε) και κατόπιν αίτησης του αιτούντα η οποία συμπεριλαμβάνεται στη δήλωση που αναφέρεται στην παράγραφο 21.A.20 στοιχείο δ), επιτρέπεται να εκδοθεί πιστοποιητικό τύπου αεροσκάφους προτού καταδειχθεί η συμμόρφωση προς την εφαρμοστέα βάση πιστοποίησης δεδομένων καταλληλότητας λειτουργίας, υπό την προϋπόθεση ότι ο αιτών καταδείξει τη συμμόρφωση προς τη βάση πιστοποίησης δεδομένων καταλληλότητας λειτουργίας προτού καταστεί πραγματικά απαραίτητη η χρήση των δεδομένων καταλληλότητας λειτουργίας.

▼M2

21.A.23 Έκδοση περιορισμένου πιστοποιητικού τύπου

α) Για αεροσκάφος που δεν πληροί τις διατάξεις της παραγράφου 21Α.21 στοιχείο γ), ο αιτών δικαιούται την έκδοση περιορισμένου πιστοποιητικού τύπου από τον Οργανισμό αφού: 1. συμμορφωθεί προς την κατάλληλη βάση πιστοποίησης τύπου που ορίζεται από τον Οργανισμό για τη διασφάλιση επαρκούς ασφάλειας για τη χρήση για την οποία προορίζεται το αεροσκάφος, καθώς και προς τις εφαρμοστέες απαιτήσεις περιβαλλοντικής προστασίας· 2. δηλώσει ρητώς ότι έχει λάβει τα κατάλληλα μέτρα προκειμένου να συμμορφωθεί με την παράγραφο 21.A.44· 3. σε περίπτωση περιορισμένου πιστοποιητικού τύπου αεροσκάφους, καταδειχθεί ότι τα δεδομένα καταλληλότητας λειτουργίας είναι σύμφωνα προς την εφαρμοστέα βάση πιστοποίησης δεδομένων καταλληλότητας λειτουργίας που ορίζεται σύμφωνα με την παράγραφο 21.A.17B.

β) Κατά παρέκκλιση από το στοιχείο α) του σημείου 3 και κατόπιν αίτησης του αιτούντα που συμπεριλαμβάνεται στη δήλωση που αναφέρεται στην παράγραφο 21.A20 στοιχείο δ), επιτρέπεται να εκδοθεί περιορισμένο πιστοποιητικό τύπου προτού καταδειχθεί η συμμόρφωση προς την εφαρμοστέα βάση πιστοποίησης δεδομένων καταλληλότητας λειτουργίας, υπό την προϋπόθεση ότι ο αιτών καταδείξει τη συμμόρφωση προς τη βάση πιστοποίησης δεδομένων καταλληλότητας λειτουργίας προτού καταστεί πραγματικά απαραίτητη η χρήση των δεδομένων καταλληλότητας λειτουργίας.

γ) Για τον κινητήρα ή τον έλικα που έχει εγκατασταθεί στο αεροσκάφος, ή και τα δύο, πρέπει: 1. να έχει εκδοθεί ή καθορισθεί πιστοποιητικό τύπου, σύμφωνα με τον παρόντα κανονισμό ή 2. να έχει αποδειχθεί ότι πληρούν τις προδιαγραφές πιστοποίησης που κρίνονται απαραίτητες για τη διασφάλιση της ασφαλούς πτήσης του αεροσκάφους.

▼B

21.A.31 Σχεδιασμός τύπου

α) Ο σχεδιασμός τύπου περιλαμβάνει: 1. τα σχέδια και τις προδιαγραφές, καθώς και ένα κατάλογο των εν λόγω σχεδίων και προδιαγραφών, τα οποία είναι απαραίτητα για τον καθορισμό της διαμόρφωσης και των χαρακτηριστικών σχεδιασμού του προϊόντος που αποδεικνύεται ότι συμμορφώνεται προς την ισχύουσα βάση πιστοποίησης τύπου και τις απαιτήσεις περιβαλλοντικής προστασίας· 2. πληροφορίες σχετικά με τα υλικά και τις διαδικασίες καθώς και τις μεθόδους κατασκευής και συναρμολόγησης του προϊόντος, οι οποίες είναι απαραίτητες για τη διασφάλιση της συμβατότητας του προϊόντος· ▼M2 3. εγκεκριμένο τμήμα οδηγιών διαρκούς αξιοπλοΐας το οποίο αφορά τους περιορισμούς της αξιοπλοΐας, όπως ορίζεται από τις εφαρμοστέες προδιαγραφές πιστοποίησης και ▼B 4. κάθε άλλο στοιχείο που κρίνεται απαραίτητο για τον συγκριτικό καθορισμό της αξιοπλοΐας, των χαρακτηριστικών θορύβου, της απόρριψης καυσίμων και των εκπομπών καυσαερίων (κατά περίπτωση) μεταγενέστερων προϊόντων του ιδίου τύπου.

β) Κάθε σχεδιασμός τύπου πρέπει να ορίζεται επακριβώς.

21.A.33 Επιθεώρηση και δοκιμές

α) Ο αιτών διενεργεί όλες τις επιθεωρήσεις και τις δοκιμές που είναι απαραίτητες ώστε να αποδειχθεί η συμμόρφωση προς την ισχύουσα βάση πιστοποίησης τύπου και προς όλες τις απαιτήσεις περιβαλλοντικής προστασίας.

β) Πριν από τη διενέργεια κάθε δοκιμής που απαιτείται βάσει του στοιχείου α), ο αιτών επιβεβαιώνει: 1. όσον αφορά το δοκίμιο: i) ότι τα υλικά και οι διαδικασίες συμμορφώνονται επαρκώς προς τις προδιαγραφές του προτεινόμενου σχεδιασμού τύπου, ii) ότι τα εξαρτήματα των προϊόντων συμμορφώνονται επαρκώς προς τα σχέδια του προτεινόμενου σχεδιασμού τύπου, iii) ότι οι διαδικασίες παραγωγής, κατασκευής και συναρμολόγησης συμμορφώνονται επαρκώς προς αυτές που καθορίζονται στον προτεινόμενο σχεδιασμό τύπου, και 2. ότι ο εξοπλισμός δοκιμών και όλος εξοπλισμός μετρήσεων που χρησιμοποιείται για τις δοκιμές είναι επαρκής για τη δοκιμή και κατάλληλα βαθμονομημένος.

γ) Ο αιτών παρέχει στον Οργανισμό τη δυνατότητα να αναθεωρεί οιαδήποτε έκθεση και να διενεργεί οιαδήποτε επιθεώρηση είναι απαραίτητη για τον έλεγχο της συμμόρφωσης με το στοιχείο β).

δ) Ο αιτών παρέχει στον Οργανισμό τη δυνατότητα να αναθεωρεί οιαδήποτε έκθεση ή να διενεργεί οιαδήποτε επιθεώρηση και να διενεργεί ή να παρίσταται σε οιαδήποτε πτητική δοκιμή και δοκιμή εδάφους η οποία είναι απαραίτητη προκειμένου να ελεγχθεί η εγκυρότητα της δήλωσης συμμόρφωσης που υποβάλλεται από τον αιτούντα σύμφωνα με την παράγραφο 21.Α.20, στοιχείο δ), και να εξασφαλιστεί ότι κανένα στοιχείο ή χαρακτηριστικό δεν καθιστά το προϊόν ανασφαλές για τις χρήσεις για τις οποίες ζητείται πιστοποίηση.

ε) Για τις δοκιμές που διενεργούνται ή στις οποίες παρίσταται ο Οργανισμός βάσει του στοιχείου δ): 1. ο αιτών υποβάλλει στον Οργανισμό δήλωση συμβατότητας προς το στοιχείο β), και 2. καμία μετατροπή σχετικά με τη δοκιμή η οποία θα επηρέαζε τη δήλωση συμβατότητας δεν επιτρέπεται να πραγματοποιηθεί σε προϊόν, εξάρτημα ή εξοπλισμό μεταξύ του χρόνου απόδειξης της συμμόρφωσης με το στοιχείο β) και του χρόνου κατά τον οποίο παρουσιάζεται στον Οργανισμό για δοκιμή.

21.A.35 Πτητικές δοκιμές

α) Οι πτητικές δοκιμές που διενεργούνται στο πλαίσιο της χορήγησης πιστοποιητικού τύπου διεξάγονται σύμφωνα με τους όρους που καθορίζει ο Οργανισμός για τις συγκεκριμένες πτητικές δοκιμές.

β) Ο αιτών διενεργεί όλες τις πτητικές δοκιμές τις οποίες ο Οργανισμός θεωρεί απαραίτητες: 1. ώστε να εξακριβωθεί η συμμόρφωση με την ισχύουσα βάση πιστοποίησης τύπου και τις απαιτήσεις περιβαλλοντικής προστασίας, και 2. ώστε να διαπιστωθεί με εύλογη βεβαιότητα ότι το αεροσκάφος, τα εξαρτήματα και ο εξοπλισμός του είναι αξιόπιστα και λειτουργούν κανονικά, όσον αφορά αεροσκάφος που πρόκειται να πιστοποιηθεί βάσει του παρόντος παραρτήματος Ι (μέρος 21), εξαιρουμένων για, i) ανεμόπτερα και μοτοανεμόπτερα, ii) αερόστατα και αερόπλοια που καθορίζονται στα ELA1 ή ELA2, iii) αεροπλάνα με μέγιστη μάζα απογείωσης (MTOM) κάτω των 2 722 kg.

γ) (Ενδέχεται να συμπληρωθεί)

δ) (Ενδέχεται να συμπληρωθεί.)

ε) (Ενδέχεται να συμπληρωθεί.)

στ) Οι πτητικές δοκιμές που ορίζονται στο στοιχείο β) σημείο 2 περιλαμβάνουν: 1. όσον αφορά αεροσκάφος που φέρει στροβιλοκινητήρες ενός τύπου ο οποίος δεν έχει χρησιμοποιηθεί προηγουμένως σε αεροσκάφος που διαθέτει πιστοποιητικό τύπου, τουλάχιστον 300 ώρες πτητικής λειτουργίας με κινητήρες οι οποίοι στο σύνολό τους συμμορφώνονται με πιστοποιητικό τύπου· και 2. όσον αφορά όλα τα υπόλοιπα αεροσκάφη, τουλάχιστον 150 ώρες πτητικής λειτουργίας.

▼M2

21.A.41 Πιστοποιητικό τύπου

Το πιστοποιητικό τύπου και το περιορισμένο πιστοποιητικό τύπου περιλαμβάνουν τον σχεδιασμό τύπου, τους περιορισμούς λειτουργίας, το φύλλο δεδομένων του πιστοποιητικού τύπου για την αξιοπλοΐα και τις εκπομπές, την εφαρμοστέα βάση πιστοποίησης τύπου και τις απαιτήσεις περιβαλλοντικής προστασίας βάσει των οποίων ο Οργανισμός καθορίζει τη συμμόρφωση, καθώς και κάθε άλλο όρο ή περιορισμό που ορίζουν οι εφαρμοστέες προδιαγραφές πιστοποίησης και οι απαιτήσεις περιβαλλοντικής προστασίας για το προϊόν. Επιπλέον, το πιστοποιητικό τύπου και το περιορισμένο πιστοποιητικού τύπου αεροσκάφους περιλαμβάνουν την εφαρμοστέα βάση πιστοποίησης δεδομένων καταλληλότητας λειτουργίας, τα δεδομένα καταλληλότητας λειτουργίας και το φύλλο δεδομένων του πιστοποιητικού τύπου για τον θόρυβο. Το φύλλο δεδομένων του πιστοποιητικού τύπου του κινητήρα περιλαμβάνει το αρχείο συμμόρφωσης όσον αφορά τις εκπομπές.

▼B

21.A.44 Υποχρεώσεις του κατόχου

Κάθε κάτοχος πιστοποιητικού τύπου ή περιορισμένου πιστοποιητικού τύπου:

▼M2

α) αναλαμβάνει τις υποχρεώσεις που ορίζονται στις παραγράφους 21.A.3A, 21.A.3B, 21.A.4, 21.A.55, 21.A.57, 21.A.61 και 21.A.62 και, για αυτόν τον σκοπό, εξακολουθεί να πληροί τις απαιτήσεις αξιολόγησης επιλεξιμότητας σύμφωνα με την παράγραφο 21.A.14 και

▼B

β) καθορίζει τη σήμανση σύμφωνα με το τμήμα ΙΖ.

21.A.47 Δυνατότητα μεταβίβασης

Ένα πιστοποιητικού τύπου ή περιορισμένο πιστοποιητικού τύπου μπορεί να μεταβιβαστεί μόνο σε φυσικό ή νομικό πρόσωπο το οποίο είναι ικανό να αναλάβει τις υποχρεώσεις που ορίζονται στην παράγραφο 21.Α.44 και το οποίο έχει αποδείξει, για τον σκοπό αυτό, ότι πληροί τους όρους των κριτηρίων της παραγράφου 21.Α.14.

21.A.51 Διάρκεια ισχύος και συνεχής ισχύς

α) Τα πιστοποιητικά τύπου και τα περιορισμένα πιστοποιητικά τύπου εκδίδονται με απεριόριστη διάρκεια ισχύος. Παραμένουν σε ισχύ, υπό τον όρο ότι: 1. ο κάτοχος εξακολουθεί να συμμορφώνεται προς τον παρόν παράρτημα 1 (μέρος 21)· και 2. το πιστοποιητικό δεν έχει αποτελέσει αντικείμενο παραίτησης ή ανάκλησης σύμφωνα με τις ισχύουσες διοικητικές διαδικασίες που έχει ορίσει ο Οργανισμός.

β) Σε περίπτωση παραίτησης ή ανάκλησης, το πιστοποιητικό τύπου και το περιορισμένο πιστοποιητικό τύπου επιστρέφονται στον Οργανισμό.

▼M2

21.A.55 Τήρηση αρχείων

Ο κάτοχος πιστοποιητικού τύπου ή περιορισμένου πιστοποιητικού τύπου θέτει στη διάθεση του Οργανισμού όλες τις σχετικές πληροφορίες σχεδιασμού, τα σχέδια και τις εκθέσεις δοκιμών, συμπεριλαμβανομένων των αρχείων επιθεώρησης για το προϊόν που υπεβλήθη σε δοκιμές· τα ανωτέρω έγγραφα φυλάσσονται με σκοπό να παρέχονται οι πληροφορίες που είναι απαραίτητες για την εξασφάλιση της διαρκούς αξιοπλοΐας του προϊόντος και της συνεχούς ισχύος των δεδομένων καταλληλότητας λειτουργίας, καθώς και για τη συμμόρφωσή του με τις εφαρμοστέες απαιτήσεις περιβαλλοντικής προστασίας.

21.A.57 Εγχειρίδια

Ο κάτοχος πιστοποιητικού τύπου ή περιορισμένου πιστοποιητικού τύπου συντάσσει, τηρεί και επικαιροποιεί τα πρωτότυπα όλων των εγχειριδίων που απαιτούνται από την εφαρμοστέα βάση πιστοποίησης τύπου, την εφαρμοστέα βάση πιστοποίησης δεδομένων καταλληλότητας λειτουργίας και τις απαιτήσεις περιβαλλοντικής προστασίας για το προϊόν, και παρέχει αντίγραφα στον Οργανισμό, μετά από αίτησή του.

▼B

21.A.61 Οδηγίες διαρκούς αξιοπλοΐας

α) Ο κάτοχος του πιστοποιητικού τύπου ή του περιορισμένου πιστοποιητικού τύπου παρέχει τουλάχιστον μία σειρά πλήρων οδηγιών διαρκούς αξιοπλοΐας, οι οποίες περιλαμβάνουν περιγραφικά στοιχεία και οδηγίες εφαρμογής και έχουν συνταχθεί σύμφωνα με την ισχύουσα βάση πιστοποίησης τύπου, σε κάθε γνωστό ιδιοκτήτη ενός ή περισσοτέρων αεροσκαφών ή κινητήρα ή έλικα· οι εν λόγω οδηγίες παρέχονται κατά την παράδοση του αεροσκάφους ή κατά την έκδοση του πρώτου πιστοποιητικού αξιοπλοΐας του συγκεκριμένου αεροσκάφους, ανάλογα με ποιο γεγονός από τα ανωτέρω λαμβάνει χώρα σε μεταγενέστερο χρόνο, ενώ στη συνέχεια ο κάτοχος πιστοποιητικού τύπου, κατόπιν αίτησης, θέτει τις εν λόγω οδηγίες στη διάθεση κάθε τρίτου προσώπου το οποίο καλείται να συμμορφωθεί προς οιοδήποτε όρο των εν λόγω οδηγιών. Η διαθεσιμότητα κάποιου εγχειριδίου ή μέρους των οδηγιών διαρκούς αξιοπλοΐας το οποίο αναφέρεται σε εργασίες γενικής επισκευής ή άλλες μορφές μείζονος συντήρησης μπορεί να καθυστερήσει έως ότου το προϊόν τεθεί σε υπηρεσία, αλλά διατίθεται προτού οποιοδήποτε από τα προϊόντα φθάσει στη σχετική ηλικία ή ώρες/κύκλους πτήσης.

β) Επιπλέον, οι τροποποιήσεις που πραγματοποιούνται στις οδηγίες διαρκούς αξιοπλοΐας τίθενται στη διάθεση όλων των γνωστών χρηστών του προϊόντος και, κατόπιν αίτησης, σε κάθε πρόσωπο το οποίο καλείται να συμμορφωθεί προς οιαδήποτε από τις εν λόγω οδηγίες. Υποβάλλεται στον Οργανισμό πρόγραμμα όπου παρουσιάζεται ο τρόπος διανομής των τροποποιήσεων των οδηγιών διαρκούς αξιοπλοΐας.

▼M2

21.A.62 Διαθεσιμότητα δεδομένων καταλληλότητας λειτουργίας

Ο κάτοχος του πιστοποιητικού τύπου ή του περιορισμένου πιστοποιητικού τύπου θέτει:

α) τουλάχιστον ένα σύνολο πλήρων δεδομένων καταλληλότητας λειτουργίας που έχουν καταρτιστεί σύμφωνα με την εφαρμοστέα βάση πιστοποίησης καταλληλότητας λειτουργίας στη διάθεση όλων των γνωστών φορέων εκμετάλλευσης αεροσκαφών στην ΕΕ, προτού καταστεί απαραίτητη η χρήση των δεδομένων καταλληλότητας λειτουργίας από φορέα εκπαίδευσης ή φορέα εκμετάλλευσης της ΕΕ, και

β) κάθε τροποποίηση των δεδομένων καταλληλότητας λειτουργίας στη διάθεση όλων των γνωστών φορέων εκμετάλλευσης αεροσκαφών στην ΕΕ, και

γ) εφόσον ζητηθεί, τα σχετικά δεδομένα που αναφέρονται στα στοιχεία α) και β) παραπάνω στη διάθεση: 1. της αρμόδιας αρχής που είναι υπεύθυνη για την εξακρίβωση της συμμόρφωσης με ένα ή περισσότερα στοιχεία αυτού του συνόλου δεδομένων καταλληλότητας λειτουργίας και 2. κάθε προσώπου που απαιτείται να συμμορφωθεί προς ένα ή περισσότερα στοιχεία αυτού του συνόλου δεδομένων καταλληλότητας λειτουργίας.

▼B

(ΤΜΗΜΑ Γ — ΑΝΕΥ ΑΝΤΙΚΕΙΜΕΝΟΥ)

ΤΜΗΜΑ Δ — ΤΡΟΠΟΠΟΙΗΣΕΙΣ ΣΤΑ ΠΙΣΤΟΠΟΙΗΤΙΚΑ ΤΥΠΟΥ ΚΑΙ ΤΑ ΠΕΡΙΟΡΙΣΜΕΝΑ ΠΙΣΤΟΠΟΙΗΤΙΚΑ ΤΥΠΟΥ

▼M2

21.A.90A Πεδίο εφαρμογής

Το παρόν τμήμα ορίζει τη διαδικασία έγκρισης τροποποιήσεων σε πιστοποιητικά τύπου και καθορίζει επίσης τα δικαιώματα και τις υποχρεώσεις των αιτούντων και των κατόχων των εν λόγω εγκρίσεων. Το παρόν τμήμα καθορίζει επίσης τις συνήθεις τροποποιήσεις που δεν υπόκεινται σε διαδικασία έγκρισης βάσει του παρόντος τμήματος. Στο παρόν τμήμα οι αναφορές στα πιστοποιητικά τύπου αφορούν τα πιστοποιητικά τύπου και τα περιορισμένα πιστοποιητικά τύπου.

▼B

21A.90B Συνήθεις τροποποιήσεις

▼M2

α) Συνήθεις τροποποιήσεις είναι οι μεταβολές σε ένα πιστοποιητικό τύπου: 1. που αφορούν: i) αεροπλάνα με μέγιστη μάζα απογείωσης (MTOM) έως 5 700 kg· ii) στροφειόπτερα με MTOM έως 3 175 kg· iii) ανεμοπλάνα ή ανεμοπλάνα με κινητήρα, αερόστατα και αερόπλοια, όπως ορίζονται στα ELA1 ή ELA2· 2. οι οποίες βασίζονται σε δεδομένα σχεδιασμού περιλαμβανόμενα στις προδιαγραφές πιστοποίησης που έχει εκδώσει ο Οργανισμός, περιέχουν αποδεκτές μεθόδους, τεχνικές και πρακτικές για την εκτέλεση και τον προσδιορισμό των συνήθων τροποποιήσεων, καθώς και τις σχετικές οδηγίες διαρκούς αξιοπλοΐας και 3. οι οποίες δεν αντίκεινται στα δεδομένα του κατόχου πιστοποιητικού τύπου.

▼B

β) Οι παράγραφοι 21A.91 έως 21A.109 δεν εφαρμόζονται για συνήθεις τροποποιήσεις.

▼M2

21.A.91 Ταξινόμηση τροποποιήσεων σε πιστοποιητικό τύπου

Οι τροποποιήσεις σε πιστοποιητικό τύπου ταξινομούνται ως ελάσσονος και μείζονος σημασίας. Ως «τροποποίηση ελάσσονος σημασίας» νοείται εκείνη που δεν επηρεάζει σημαντικά τη μάζα, τη ζυγοστάθμιση, τη δομική αντοχή, την αξιοπιστία, τα χαρακτηριστικά λειτουργίας, τον θόρυβο, την απόρριψη καυσίμων, τις εκπομπές καυσαερίων, τα δεδομένα καταλληλότητας λειτουργίας ή άλλα χαρακτηριστικά που επηρεάζουν την αξιοπλοΐα του προϊόντος. Με την επιφύλαξη της παραγράφου 21.A.19, κάθε άλλη τροποποίηση συνιστά «τροποποίηση μείζονος σημασίας» βάσει του παρόντος τμήματος. Οι τροποποιήσεις μείζονος και ελάσσονος σημασίας εγκρίνονται σύμφωνα με την παράγραφο 21.A.95 ή 21.A.97, κατά περίπτωση, και προσδιορίζονται δεόντως.

21.A.92 Επιλεξιμότητα

α) Μόνο ο κάτοχος πιστοποιητικού τύπου μπορεί να υποβάλει αίτηση για έγκριση τροποποίησης μείζονος σημασίας σε πιστοποιητικό τύπου βάσει του παρόντος τμήματος· όλοι οι άλλοι αιτούντες έγκριση τροποποίησης μείζονος σημασίας σε πιστοποιητικό τύπου υποβάλλουν αίτηση σύμφωνα με το τμήμα Ε.

β) Οιοδήποτε φυσικό ή νομικό πρόσωπο μπορεί να υποβάλει αίτηση για έγκριση τροποποίησης ελάσσονος σημασίας σε πιστοποιητικό τύπου σύμφωνα με το παρόν τμήμα.

21.Α.93 Αίτηση

Η αίτηση για έγκριση τροποποίησης σε πιστοποιητικό τύπου υποβάλλεται με τη μορφή και τον τρόπο που ορίζει ο Οργανισμός και περιλαμβάνει:

α) Περιγραφή της τροποποίησης στην οποία προσδιορίζονται: 1. όλα τα μέρη του σχεδιασμού τύπου και τα εγκεκριμένα εγχειρίδια που επηρεάζονται από την τροποποίηση και 2. οι προδιαγραφές πιστοποίησης και οι απαιτήσεις περιβαλλοντικής προστασίας σύμφωνα με τις οποίες έχει σχεδιασθεί η τροποποίηση ώστε να επιτυγχάνεται συμμόρφωση προς την παράγραφο 21.A.101.

β) Προσδιορισμό των ενδεχόμενων εκ νέου ερευνών οι οποίες είναι απαραίτητες προκειμένου να αποδειχθεί η συμμόρφωση του τροποποιημένου προϊόντος προς τις εφαρμοστέες προδιαγραφές πιστοποίησης και τις απαιτήσεις περιβαλλοντικής προστασίας.

γ) Όταν η τροποποίηση επηρεάζει τα δεδομένα καταλληλότητας λειτουργίας, η αίτηση περιλαμβάνει ή συμπληρώνεται μετά την αρχική αίτηση για να συμπεριλάβει τις αναγκαίες τροποποιήσεις στα δεδομένα καταλληλότητας λειτουργίας.

21.A.95 Τροποποιήσεις ελάσσονος σημασίας

Οι τροποποιήσεις ελάσσονος σημασίας σε πιστοποιητικό τύπου ταξινομούνται και εγκρίνονται είτε:

α) από τον Οργανισμό είτε

β) από κατάλληλα εγκεκριμένο φορέα σχεδιασμού βάσει διαδικασίας που συμφωνείται με τον Οργανισμό.

▼B

21.A.97 Τροποποιήσεις μείζονος σημασίας

α) Ο αιτών για έγκριση τροποποίησης μείζονος σημασίας: 1. υποβάλλει στον Οργανισμό αποδεικτικά στοιχεία συνοδευόμενα από οιαδήποτε περιγραφικά στοιχεία κρίνονται απαραίτητα προκειμένου αυτά να περιληφθούν στον σχεδιασμό τύπου· 2. αποδεικνύει ότι το τροποποιημένο προϊόν συμμορφώνεται προς τις ισχύουσες προδιαγραφές πιστοποίησης και τις απαιτήσεις περιβαλλοντικής προστασίας, όπως ορίζεται στην παράγραφο 21.A.101· 3. συμμορφώνεται με την παράγραφο 21A.20 στοιχεία β), γ) και δ)· και 4. όταν ο αιτών διαθέτει κατάλληλη έγκριση φορέα σχεδιασμού, υποβάλλει τη δήλωση που αναφέρεται στο σημείο 21A.20 στοιχείο δ) σύμφωνα με τις διατάξεις του τμήματος Ι· 5. συμμορφώνεται προς την παράγραφο 21.A.33 και, κατά την περίπτωση, προς την 21.A.35.

▼M2

β) Η έγκριση τροποποίησης μείζονος σημασίας σε πιστοποιητικό τύπου περιορίζεται στη συγκεκριμένη ή στις συγκεκριμένες διαμορφώσεις του πιστοποιητικού τύπου επί των οποίων πραγματοποιείται η τροποποίηση.

21.A.101 Προσδιορισμός των εφαρμοστέων προδιαγραφών πιστοποίησης και των απαιτήσεων περιβαλλοντικής προστασίας

α) Ο αιτών έγκριση τροποποίησης σε πιστοποιητικό τύπου αποδεικνύει ότι το τροποποιημένο προϊόν πληροί τις προδιαγραφές πιστοποίησης που εφαρμόζονται για το τροποποιημένο προϊόν και ισχύουν κατά την ημερομηνία υποβολής της αίτησης για τροποποίηση, εκτός εάν ο αιτών επιλέξει τη συμμόρφωση προς προδιαγραφές πιστοποίησης που έχουν υποστεί μεταγενέστερες τροποποιήσεις ή εφόσον απαιτείται βάσει των στοιχείων ε) και στ), καθώς και προς τις εφαρμοστέες απαιτήσεις περιβαλλοντικής προστασίας που ορίζονται στην παράγραφο 21.A.18.

β) Κατά παρέκκλιση από το στοιχείο α), ο αιτών μπορεί να αποδείξει ότι το τροποποιημένο προϊόν είναι σύμφωνο με παλαιότερη τροποποίηση των προδιαγραφών πιστοποίησης που αναφέρονται στο στοιχείο α) και οιωνδήποτε άλλων προδιαγραφών πιστοποίησης τις οποίες ο Οργανισμός θεωρεί ότι έχουν άμεση συνάφεια. Ωστόσο, η παλαιότερη τροποποίηση των προδιαγραφών πιστοποίησης δεν πρέπει να είναι προγενέστερη των αντίστοιχων προδιαγραφών πιστοποίησης που ενσωματώνονται διά παραπομπής στο πιστοποιητικό τύπου. Ο αιτών μπορεί να αποδείξει συμμόρφωση προς παλαιότερη τροποποίηση των προδιαγραφών πιστοποίησης για οποιοδήποτε από τα ακόλουθα: 1. Τροποποίηση η οποία δεν κρίνεται σημαντική από τον Οργανισμό. Προκειμένου να προσδιοριστεί εάν η συγκεκριμένη τροποποίηση είναι σημαντική, ο Οργανισμός εξετάζει την εν λόγω τροποποίηση στο πλαίσιο όλων των προηγούμενων σχετικών τροποποιήσεων σχεδιασμού και όλων των σχετικών αναθεωρήσεων των εφαρμοστέων προδιαγραφών πιστοποίησης που ενσωματώνονται στο πιστοποιητικό τύπου για το προϊόν. Οι τροποποιήσεις που πληρούν ένα από τα ακόλουθα κριτήρια θεωρούνται αυτοδικαίως σημαντικές: i) δεν διατηρείται η γενική διαμόρφωση ή οι αρχές κατασκευής· ii) οι παραδοχές που ελήφθησαν υπόψη για την πιστοποίηση του προϊόντος που πρόκειται να τροποποιηθεί δεν παραμένουν σε ισχύ. 2. Κάθε τμήμα, σύστημα, εξάρτημα ή εξοπλισμός που ο Οργανισμός κρίνει ότι δεν επηρεάζεται από την τροποποίηση. 3. Κάθε τμήμα, σύστημα, εξάρτημα ή εξοπλισμός που επηρεάζεται από την τροποποίηση και για το οποίο ο Οργανισμός κρίνει ότι η συμμόρφωση προς τις προδιαγραφές πιστοποίησης που αναφέρονται στο στοιχείο α) δεν θα συνέβαλε σημαντικά στο επίπεδο ασφαλείας του τροποποιημένου προϊόντος ή δεν θα ήταν πρακτικά εφαρμόσιμη.

γ) Ο αιτών έγκριση τροποποίησης σε αεροσκάφος (εκτός των στροφειόπτερων) μέγιστου βάρους έως 2 722 kg (6 000 lbs) ή σε μη στροβιλοκίνητο στροφειόπτερο μέγιστου βάρους έως 1 361 kg (3 000 lbs) μπορεί να αποδείξει ότι το τροποποιημένο προϊόν πληροί τη βάση πιστοποίησης τύπου που ενσωματώνεται διά παραπομπής στο πιστοποιητικό τύπου. Ωστόσο, εφόσον ο Οργανισμός κρίνει ότι η τροποποίηση είναι σημαντική σε ένα τμήμα, μπορεί να υποδείξει τη συμμόρφωση προς την τροποποίηση της βάσης πιστοποίησης τύπου η οποία ενσωματώνεται διά παραπομπής στο πιστοποιητικό τύπου που ισχύει κατά την ημερομηνία υποβολής της αίτησης, καθώς και τη συμμόρφωση προς οιεσδήποτε προδιαγραφές πιστοποίησης που ο Οργανισμός κρίνει ότι έχουν άμεση συνάφεια, εκτός εάν ο ίδιος κρίνει επίσης ότι η συμμόρφωση προς την εν λόγω τροποποίηση ή τις προδιαγραφές πιστοποίησης δεν θα συνέβαλε σημαντικά στο επίπεδο ασφαλείας του τροποποιημένου προϊόντος ή δεν θα ήταν πρακτικά εφαρμόσιμη.

δ) Εφόσον ο Οργανισμός κρίνει ότι οι προδιαγραφές πιστοποίησης που ισχύουν κατά την ημερομηνία υποβολής της αίτησης για την τροποποίηση δεν παρέχουν επαρκή πρότυπα ως προς την προτεινόμενη τροποποίηση, ο αιτών συμμορφώνεται προς οιουσδήποτε ειδικούς όρους και τροποποιήσεις των εν λόγω ειδικών όρων, που καθορίζονται σύμφωνα με τις διατάξεις της παραγράφου 21.A.16B, ώστε να εξασφαλίζεται επίπεδο ασφαλείας ισοδύναμο με αυτό που ορίζουν οι προδιαγραφές πιστοποίησης που ισχύουν κατά την ημερομηνία υποβολής της αίτησης για την τροποποίηση.

ε) Η αίτηση για τροποποίηση σε πιστοποιητικό τύπου μεγάλων αεροπλάνων και μεγάλων στροφειόπτερων ισχύει για πέντε έτη, ενώ η αίτηση για τροποποίηση σε οιοδήποτε άλλο πιστοποιητικό τύπου ισχύει για τρία έτη. Σε περίπτωση που η τροποποίηση δεν έχει εγκριθεί ή είναι προφανές ότι δεν θα εγκριθεί εντός της προθεσμίας που ορίζεται στο παρόν στοιχείο, ο αιτών μπορεί: 1. να υποβάλει νέα αίτηση για τροποποίηση σε πιστοποιητικό τύπου και να συμμορφωθεί προς όλες τις διατάξεις του στοιχείου α) που ισχύουν για την αρχική αίτηση τροποποίησης ή 2. να ζητήσει παράταση της αρχικής αίτησης και να συμμορφωθεί προς τις διατάξεις του στοιχείου α) σχετικά με την ημερομηνία έναρξης της ισχύος της αίτησης, η οποία επιλέγεται από τον αιτούντα και δεν είναι προγενέστερη της ημερομηνίας που προηγείται της ημερομηνίας έγκρισης της τροποποίησης εντός της προθεσμίας που ορίζεται στο παρόν στοιχείο για την αρχική αίτηση τροποποίησης.

στ) Εάν ο αιτών επιλέξει να συμμορφωθεί προς προδιαγραφή πιστοποίησης περιλαμβανόμενη σε τροποποίηση των προδιαγραφών πιστοποίησης που τέθηκε σε ισχύ μετά την υποβολή της αίτησης τροποποίησης τύπου, ο αιτών πρέπει επίσης να συμμορφωθεί προς κάθε άλλη προδιαγραφή πιστοποίησης που ο Οργανισμός κρίνει ότι σχετίζεται άμεσα.

ζ) Όταν η αίτηση για τροποποίηση σε πιστοποιητικό τύπου για αεροσκάφος περιλαμβάνει ή συμπληρώνεται μετά την αρχική αίτηση ώστε να συμπεριλάβει τροποποιήσεις στα δεδομένα καταλληλότητας λειτουργίας, η βάση πιστοποίησης δεδομένων καταλληλότητας λειτουργίας ορίζεται σύμφωνα με τα στοιχεία α), β), γ), δ) και στ) ανωτέρω.

21.A.103 Έκδοση της έγκρισης

α) Ο αιτών δικαιούται να εξασφαλίσει από τον Οργανισμό την έγκριση τροποποίησης μείζονος σημασίας σε πιστοποιητικό τύπου, αφού: 1. υποβάλει τη δήλωση που αναφέρεται στην παράγραφο 21.A.20 στοιχείο δ) και 2. αποδειχθεί ότι: i) το τροποποιημένο προϊόν πληροί τις εφαρμοστέες προδιαγραφές πιστοποίησης και τις απαιτήσεις περιβαλλοντικής προστασίας, όπως ορίζεται στην παράγραφο 21.A.101, ii) οιαδήποτε διάταξη περί αξιοπλοΐας προς την οποία δεν υπάρχει συμμόρφωση αντισταθμίζεται με παράγοντες που παρέχουν ισοδύναμο επίπεδο ασφάλειας και iii) κανένα στοιχείο ή χαρακτηριστικό δεν καθιστά το προϊόν μη ασφαλές για τις χρήσεις για τις οποίες ζητείται η πιστοποίηση· 3. σε περίπτωση που μια τροποποίηση επηρεάζει τα δεδομένα καταλληλότητας λειτουργίας, καταδεικνύεται ότι οι απαραίτητες τροποποιήσεις στα δεδομένα καταλληλότητας λειτουργίας είναι σύμφωνες με την ισχύουσα βάση πιστοποίησης δεδομένων καταλληλότητας λειτουργίας που ορίζεται σύμφωνα με την παράγραφο 21.A.101 στοιχείο ζ)· 4. κατά παρέκκλιση από το σημείο 3 και κατόπιν αιτήματος του αιτούντα που συμπεριλαμβάνεται στη δήλωση που αναφέρεται στην παράγραφο 21.A.20 στοιχείο δ), επιτρέπεται να εγκριθεί τροποποίηση μείζονος σημασίας σε πιστοποιητικό τύπου αεροσκάφους προτού καταδειχθεί η συμμόρφωση προς την ισχύουσα βάση πιστοποίησης δεδομένων καταλληλότητας λειτουργίας, υπό την προϋπόθεση ότι ο αιτών καταδείξει τη συμμόρφωση προς τη βάση πιστοποίησης δεδομένων καταλληλότητας λειτουργίας προτού να καταστεί πραγματικά απαραίτητη η χρήση των δεδομένων καταλληλότητας λειτουργίας.

β) Τροποποίηση ελάσσονος σημασίας σε πιστοποιητικό τύπου εγκρίνεται σύμφωνα με την παράγραφο 21.A.95 μόνο εφόσον αποδειχθεί ότι το τροποποιημένο προϊόν πληροί τις εφαρμοστέες προδιαγραφές πιστοποίησης, όπως ορίζεται στην παράγραφο 21.A.101.

21.A.105 Τήρηση αρχείων

Για κάθε τροποποίηση, ο αιτών θέτει στη διάθεση του Οργανισμού όλες τις σχετικές πληροφορίες σχεδιασμού, τα σχέδια και τις εκθέσεις δοκιμών, συμπεριλαμβανομένων των αρχείων επιθεώρησης για το τροποποιημένο προϊόν που υπεβλήθη σε δοκιμές· τα ανωτέρω έγγραφα φυλάσσονται με σκοπό να παρέχονται πληροφορίες που είναι απαραίτητες για την εξασφάλιση της διαρκούς αξιοπλοΐας και της συνεχούς ισχύος των δεδομένων καταλληλότητας λειτουργίας του τροποποιημένου προϊόντος, καθώς και της συμμόρφωσής του με τις εφαρμοστέες απαιτήσεις περιβαλλοντικής προστασίας.

▼B

21.A.107 Οδηγίες διαρκούς αξιοπλοΐας

▼M2

α) Ο κάτοχος έγκρισης για τροποποίηση ελάσσονος σημασίας σε πιστοποιητικό τύπου παρέχει τουλάχιστον μία σειρά των σχετικών παραλλαγών, εφόσον υπάρχουν, των οδηγιών διαρκούς αξιοπλοΐας για το προϊόν στο οποίο πρόκειται να ενσωματωθεί η τροποποίηση ελάσσονος σημασίας, οι οποίες έχουν συνταχθεί σύμφωνα με την εφαρμοστέα βάση πιστοποίησης τύπου, σε κάθε γνωστό ιδιοκτήτη ενός ή περισσότερων αεροσκαφών ή κινητήρων ή ελίκων όπου ενσωματώνεται η τροποποίηση ελάσσονος σημασίας· οι εν λόγω παραλλαγές των οδηγιών παρέχονται κατά την παράδοση, ή κατά την έκδοση του πρώτου πιστοποιητικού αξιοπλοΐας του συγκεκριμένου αεροσκάφους, ανάλογα με ποιο γεγονός από τα ανωτέρω λαμβάνει χώρα σε μεταγενέστερο χρόνο, ενώ στη συνέχεια ο κάτοχος πιστοποιητικού τύπου, κατόπιν αίτησης, θέτει τις εν λόγω παραλλαγές των οδηγιών στη διάθεση κάθε τρίτου προσώπου το οποίο καλείται να συμμορφωθεί προς οιονδήποτε όρο των εν λόγω οδηγιών.

▼B

β) Επιπλέον, οι τροποποιήσεις των ανωτέρω παραλλαγών των οδηγιών διαρκούς αξιοπλοΐας τίθενται στη διάθεση όλων των γνωστών χρηστών του προϊόντος στο οποίο έχει ενσωματωθεί η τροποποίηση ελάσσονος σημασίας και, κατόπιν αίτησης, στη διάθεση κάθε προσώπου το οποίο καλείται να συμμορφωθεί προς οιαδήποτε από τις εν λόγω οδηγίες.

▼M2

21.A.108 Διαθεσιμότητα δεδομένων καταλληλότητας λειτουργίας

Σε περίπτωση που μια τροποποίηση επηρεάζει τα δεδομένα καταλληλότητας λειτουργίας, ο κάτοχος της έγκρισης για τροποποίηση ελάσσονος σημασίας θέτει:

α) τουλάχιστον ένα σύνολο τροποποιήσεων στα δεδομένα καταλληλότητας λειτουργίας που έχουν καταρτιστεί σύμφωνα με την εφαρμοστέα βάση πιστοποίησης καταλληλότητας λειτουργίας στη διάθεση όλων των γνωστών φορέων εκμετάλλευσης των τροποποιημένων αεροσκαφών στην ΕΕ, προτού να καταστεί απαραίτητη η χρήση των δεδομένων καταλληλότητας λειτουργίας από φορέα εκπαίδευσης ή φορέα εκμετάλλευσης της ΕΕ, και

β) κάθε περαιτέρω τροποποίηση στα σχετικά δεδομένα καταλληλότητας λειτουργίας, στη διάθεση όλων των γνωστών φορέων εκμετάλλευσης των τροποποιημένων αεροσκαφών στην ΕΕ, και

γ) εφόσον ζητηθεί, τα σχετικά μέρη των τροποποιήσεων που αναφέρονται στα στοιχεία α) και β) παραπάνω στη διάθεση: 1. της αρμόδιας αρχής που είναι υπεύθυνη για την εξακρίβωση της συμμόρφωσης με ένα ή περισσότερα στοιχεία των επηρεαζόμενων δεδομένων καταλληλότητας λειτουργίας και 2. κάθε προσώπου που απαιτείται να συμμορφώνεται με ένα ή περισσότερα στοιχεία αυτού του συνόλου δεδομένων καταλληλότητας λειτουργίας.

▼M2

21.A.109 Υποχρεώσεις και επισήμανση EPA

Ο κάτοχος έγκρισης για τροποποίηση ελάσσονος σημασίας σε πιστοποιητικό τύπου:

α) αναλαμβάνει τις υποχρεώσεις που ορίζονται στις παραγράφους 21.A.4, 21.A.105, 21.A.107 και 21.A.108, και

β) καθορίζει την επισήμανση, συμπεριλαμβανομένων των γραμμάτων EPA (European Part Approval, ευρωπαϊκή έγκριση εξαρτήματος), σύμφωνα με την παράγραφο 21.A.804 στοιχείο α).

▼B

ΤΜΗΜΑ Ε — ΣΥΜΠΛΗΡΩΜΑΤΙΚΑ ΠΙΣΤΟΠΟΙΗΤΙΚΑ ΤΥΠΟΥ

▼M2

21.A.111 Πεδίο εφαρμογής

Το παρόν τμήμα ορίζει τη διαδικασία έγκρισης τροποποιήσεων μείζονος σημασίας στο πιστοποιητικό τύπου σύμφωνα με τις διαδικασίες που εφαρμόζονται για τα συμπληρωματικά πιστοποιητικά τύπου, και ορίζει επίσης τα δικαιώματα και τις υποχρεώσεις των αιτούντων και των κατόχων των εν λόγω πιστοποιητικών.

▼B

21.A.112A Επιλεξιμότητα

Κάθε φυσικό ή νομικό πρόσωπο («φορέας»), το οποίο έχει αποδείξει ή έχει κινήσει διαδικασίες ώστε να αποδείξει την ικανότητά του σύμφωνα με την παράγραφο 21.A.112B, κρίνεται επιλέξιμο ως αιτών για τη χορήγηση συμπληρωματικού πιστοποιητικού τύπου σύμφωνα με τους όρους του παρόντος τμήματος.

21.A.112B Απόδειξη ικανότητας

α) Οιοσδήποτε φορέας υποβάλλει αίτηση για τη χορήγηση συμπληρωματικού πιστοποιητικού τύπου αποδεικνύει την ικανότητά του με την κατοχή έγκρισης φορέα σχεδιασμού, η οποία έχει εκδοθεί από τον Οργανισμό, σύμφωνα με το τμήμα Ι.

β) Κατά παρέκκλιση του στοιχείου α), ως εναλλακτική διαδικασία απόδειξης της ικανότητάς του, ο αιτών μπορεί να ζητήσει τη συγκατάθεση του Οργανισμού για τη χρήση διαδικασιών που ορίζουν τις συγκεκριμένες πρακτικές σχεδιασμού, τους πόρους και τη σειρά ενεργειών που απαιτούνται για τη συμμόρφωση προς το παρόν τμήμα.

γ) Κατά παρέκκλιση από τα στοιχεία α) και β), ο αιτών μπορεί να επιλέξει ως απόδειξη της ικανότητάς του την έγκριση προγράμματος πιστοποίησης από τον Οργανισμό, όπου αναλύονται τα μέσα με τα οποία αποδεικνύεται η συμμόρφωση για συμπληρωματικό πιστοποιητικό τύπου για αεροσκάφος, κινητήρα και έλικα όπως καθορίζονται στην παράγραφο 21A.14 στοιχείο γ).

21.A.113 Αίτηση για χορήγηση συμπληρωματικού πιστοποιητικού τύπου

α) Η αίτηση για χορήγηση συμπληρωματικού πιστοποιητικού τύπου υποβάλλεται υπό μορφή και κατά τρόπο που ορίζεται από τον Οργανισμό.

▼M2

β) Η αίτηση για τη χορήγηση συμπληρωματικού πιστοποιητικού τύπου περιλαμβάνει τις περιγραφές, τον προσδιορισμό και τις τροποποιήσεις στα δεδομένα καταλληλότητας λειτουργίας που απαιτούνται από την παράγραφο 21Α.93. Επιπλέον, η αίτηση αυτή περιλαμβάνει στοιχεία που τεκμηριώνουν την επάρκεια των πληροφοριών που αποτελούν τη βάση των ανωτέρω· τα εν λόγω στοιχεία παρέχονται είτε από τον ίδιο τον αιτούντα είτε μέσω διακανονισμού με τον κάτοχο του πιστοποιητικού τύπου.

▼B

21.A.114 Απόδειξη συμμόρφωσης

Ο αιτών για συμπληρωματικό πιστοποιητικό τύπου συμμορφώνεται προς την παράγραφο 21.A.97.

21.A.115 Έκδοση συμπληρωματικού πιστοποιητικού τύπου

Ο αιτών δικαιούται να εξασφαλίσει την έκδοση συμπληρωματικού πιστοποιητικού τύπου από τον Οργανισμό αφού:

α) υποβάλλει τη δήλωση που αναφέρεται στην παράγραφο 21A.20 στοιχείο δ)· και

β) αποδειχθεί ότι: 1. το τροποποιημένο προϊόν πληροί τις ισχύουσες προδιαγραφές πιστοποίησης και τις απαιτήσεις περιβαλλοντικής προστασίας, όπως ορίζεται στην παράγραφο 21A.101· 2. οιαδήποτε διάταξη περί αξιοπλοΐας προς την οποία δεν υπάρχει συμμόρφωση αντισταθμίζεται με παράγοντες που παρέχουν ισοδύναμο επίπεδο ασφάλειας· και 3. κανένα στοιχείο ή χαρακτηριστικό δεν καθιστά το προϊόν ανασφαλές για τις χρήσεις για τις οποίες ζητείται η πιστοποίηση.

γ) αποδείξει την ικανότητά του σύμφωνα με την παράγραφο 21.A.112Β·

δ) εφόσον, σύμφωνα με την παράγραφο 21.Α.113 στοιχείο β), ο αιτών έχει προβεί σε διακανονισμό με τον κάτοχο του πιστοποιητικού τύπου, 1. ο κάτοχος του πιστοποιητικού τύπου έχει γνωστοποιήσει ότι δεν έχει αντιρρήσεις τεχνικού χαρακτήρα ως προς τις πληροφορίες που υποβάλλονται σύμφωνα με την παράγραφο 21.Α.93· και 2. ο κάτοχος πιστοποιητικού τύπου έχει συμφωνήσει να συνεργασθεί με τον κάτοχο του συμπληρωματικού πιστοποιητικού τύπου προκειμένου να εξασφαλίσει την εκτέλεση όλων των υποχρεώσεων που αφορούν τη διαρκή αξιοπλοΐα του τροποποιημένου προϊόντος μέσω της συμμόρφωσης προς τις παραγράφους 21.A.44 και 21.A.118A.

21.A.116 Δυνατότητα μεταβίβασης

Ένα συμπληρωματικό πιστοποιητικό τύπου μεταβιβάζεται μόνο σε ένα φυσικό ή νομικό πρόσωπο το οποίο είναι ικανό να αναλάβει τις υποχρεώσεις που ορίζονται στην παράγραφο 21.Α.118Α και το οποίο έχει αποδείξει, για τον σκοπό αυτό, ότι πληροί τους όρους των κριτηρίων της παραγράφου 21.Α.112Β με εξαίρεση για αεροσκάφος ELA1 για το οποίο το φυσικό ή το νομικό πρόσωπο έχει ζητήσει την συγκατάθεση του Οργανισμού για τη χρήση διαδικασιών καθοριστικών για τις δραστηριότητές του ώστε να αναλάβει τις εν λόγω υποχρεώσεις.

21.A.117 Τροποποιήσεις σε εξάρτημα προϊόντος που καλύπτεται από συμπληρωματικό πιστοποιητικό τύπου

α) Οι τροποποιήσεις ελάσσονος σημασίας στο εξάρτημα ενός προϊόντος που καλύπτεται από συμπληρωματικό πιστοποιητικό τύπου, ταξινομούνται και εγκρίνονται σύμφωνα με το τμήμα Δ.

β) Κάθε τροποποίηση μείζονος σημασίας στο εξάρτημα ενός προϊόντος που καλύπτεται από συμπληρωματικό πιστοποιητικό τύπου εγκρίνεται ως χωριστό συμπληρωματικό πιστοποιητικό τύπου σύμφωνα με το παρόν τμήμα.

γ) Κατά παρέκκλιση του στοιχείου β), κάθε τροποποίηση μείζονος σημασίας στο εξάρτημα ενός προϊόντος που καλύπτεται από συμπληρωματικό πιστοποιητικό τύπου και η οποία υποβάλλεται από τον ίδιο τον κάτοχο συμπληρωματικού πιστοποιητικού τύπου μπορεί να εγκριθεί ως τροποποίηση στο υφιστάμενο συμπληρωματικό πιστοποιητικό τύπου.

21.A.118A Υποχρεώσεις και επισήμανση EPA

Κάθε κάτοχος συμπληρωματικού πιστοποιητικού τύπου:

▼M2

α) αναλαμβάνει τις υποχρεώσεις: 1. που καθορίζονται στις παραγράφους 21.Α.3Α, 21.A.3B, 21.A.4, 21.A.105, 21.A.119, 21.A.120A και 21.A.120B· 2. που απορρέουν από τη συνεργασία με τον κάτοχο πιστοποιητικού τύπου σύμφωνα με την παράγραφο 21.A.115 στοιχείο δ) σημείο 2· και για τον σκοπό αυτόν συνεχίζει να πληροί τα κριτήρια που καθορίζονται στην παράγραφο 21.A.112B·

▼B

β) καθορίζει τη σήμανση, συμπεριλαμβανομένων των γραμμάτων EPA, σύμφωνα με την παράγραφο 21.A.804 στοιχείο α).

21.A.118B Διάρκεια ισχύος και συνεχής ισχύς

α) Το συμπληρωματικό πιστοποιητικό τύπου εκδίδεται με απεριόριστη διάρκεια ισχύος. Παραμένει σε ισχύ, υπό τον όρο ότι: 1. ο κάτοχος εξακολουθεί να συμμορφώνεται προς τον παρόν παράρτημα Ι (μέρος 21)· και 2. το πιστοποιητικό δεν έχει αποτελέσει αντικείμενο παραίτησης ή ανάκλησης σύμφωνα με τις ισχύουσες διοικητικές διαδικασίες που έχει ορίσει ο Οργανισμός.

β) Σε περίπτωση παραίτησης ή ανάκλησης, το συμπληρωματικό πιστοποιητικό τύπου επιστρέφεται στον Οργανισμό.

▼M2

21.A.119 Εγχειρίδια

Ο κάτοχος συμπληρωματικού πιστοποιητικού τύπου συντάσσει, τηρεί και επικαιροποιεί τα πρωτότυπα των παραλλαγών τα οποία περιέχονται στα εγχειρίδια που απαιτούνται από την ισχύουσα βάση πιστοποίησης τύπου, την εφαρμοστέα βάση πιστοποίησης δεδομένων καταλληλότητας λειτουργίας και τις απαιτήσεις περιβαλλοντικής προστασίας για το προϊόν και τα οποία είναι αναγκαία για την κατοχύρωση των τροποποιήσεων που εισάγονται σύμφωνα με το συμπληρωματικό πιστοποιητικό τύπου· επίσης παρέχει στον Οργανισμό αντίγραφα των εν λόγω εγχειριδίων, μετά από αίτησή του.

21.A.120A Οδηγίες διαρκούς αξιοπλοΐας

▼B

α) Ο κάτοχος του συμπληρωματικού πιστοποιητικού τύπου για αεροσκάφος, κινητήρα ή έλικα παρέχει τουλάχιστον μία σειρά των σχετικών παραλλαγών των οδηγιών διαρκούς αξιοπλοΐας, οι οποίες έχουν συνταχθεί σύμφωνα με την ισχύουσα βάση πιστοποίησης τύπου, σε κάθε γνωστό ιδιοκτήτη ενός ή περισσοτέρων αεροσκαφών, κινητήρα ή έλικα όπου έχουν ενσωματωθεί τα στοιχεία του συμπληρωματικού πιστοποιητικού τύπου· οι εν λόγω παραλλαγές παρέχονται κατά την παράδοση ή κατά την έκδοση του πρώτου πιστοποιητικού αξιοπλοΐας του συγκεκριμένου αεροσκάφους, ανάλογα με ποιο γεγονός από τα ανωτέρω λαμβάνει χώρα σε μεταγενέστερο χρόνο, και στη συνέχεια ο κάτοχος του συμπληρωματικού πιστοποιητικού τύπου θέτει, κατόπιν αίτησης, τις εν λόγω παραλλαγές στη διάθεση κάθε τρίτου προσώπου το οποίο καλείται να συμμορφωθεί προς οιοδήποτε όρο των εν λόγω οδηγιών. Η διαθεσιμότητα κάποιου εγχειριδίου ή μέρους των παραλλαγών των οδηγιών διαρκούς αξιοπλοΐας το οποίο αναφέρεται σε εργασίες γενικής επισκευής ή άλλες μορφές μείζονος συντήρησης μπορεί να καθυστερήσει έως ότου το προϊόν τεθεί σε υπηρεσία, αλλά διατίθεται προτού οποιοδήποτε από τα προϊόντα φθάσει στη σχετική ηλικία ή ώρες/κύκλους πτήσης.

β) Επιπλέον, οι τροποποιήσεις των ανωτέρω παραλλαγών των οδηγιών διαρκούς αξιοπλοΐας τίθενται στη διάθεση όλων των γνωστών χρηστών του προϊόντος που καλύπτεται από το συμπληρωματικό πιστοποιητικό τύπου και, κατόπιν αίτησης, στη διάθεση κάθε προσώπου το οποίο καλείται να συμμορφωθεί προς οιαδήποτε από τις εν λόγω οδηγίες. Υποβάλλεται στον Οργανισμό πρόγραμμα όπου παρουσιάζεται ο τρόπος διανομής των τροποποιήσεων στις παραλλαγές των οδηγιών διαρκούς αξιοπλοΐας.

▼M2

21.A.120B Διαθεσιμότητα δεδομένων καταλληλότητας λειτουργίας

Σε περίπτωση που μια τροποποίηση επηρεάζει τα δεδομένα καταλληλότητας λειτουργίας, ο κάτοχος του συμπληρωματικού πιστοποιητικού τύπου θέτει:

α) τουλάχιστον ένα σύνολο τροποποιήσεων στα δεδομένα καταλληλότητας λειτουργίας που έχουν καταρτιστεί σύμφωνα με την εφαρμοστέα βάση πιστοποίησης καταλληλότητας λειτουργίας στη διάθεση όλων των γνωστών φορέων εκμετάλλευσης των τροποποιημένων αεροσκαφών στην ΕΕ, προτού να καταστεί απαραίτητη η χρήση των δεδομένων καταλληλότητας λειτουργίας από φορέα εκπαίδευσης ή φορέα εκμετάλλευσης της ΕΕ, και

β) κάθε περαιτέρω τροποποίηση στα επηρεαζόμενα δεδομένα καταλληλότητας λειτουργίας, στη διάθεση όλων των γνωστών φορέων εκμετάλλευσης των τροποποιημένων αεροσκαφών στην ΕΕ, και

γ) εφόσον ζητηθεί, τα σχετικά μέρη των τροποποιήσεων που αναφέρονται στα στοιχεία α) και β) παραπάνω στη διάθεση: 1. της αρμόδιας αρχής που είναι υπεύθυνη για την εξακρίβωση της συμμόρφωσης με ένα ή περισσότερα στοιχεία των επηρεαζόμενων δεδομένων καταλληλότητας λειτουργίας και 2. κάθε προσώπου που απαιτείται να συμμορφώνεται με ένα ή περισσότερα στοιχεία αυτού του συνόλου δεδομένων καταλληλότητας λειτουργίας.

▼B

ΤΜΗΜΑ ΣΤ — ΠΑΡΑΓΩΓΗ ΧΩΡΙΣ ΕΓΚΕΚΡΙΜΕΝΟ ΦΟΡΕΑ ΠΑΡΑΓΩΓΗΣ

21.A.121 Πεδίο εφαρμογής

α) Το παρόν τμήμα ορίζει τη διαδικασία απόδειξης της συμβατότητας προς τα ισχύοντα δεδομένα σχεδιασμού ενός προϊόντος, εξαρτήματος ή εξοπλισμού που πρόκειται να κατασκευαστεί χωρίς την έγκριση φορέα παραγωγής, σύμφωνα με το τμήμα Ζ.

β) Το παρόν τμήμα ορίζει τους κανόνες που διέπουν τις υποχρεώσεις του κατασκευαστή προϊόντος, εξαρτήματος ή εξοπλισμού που κατασκευάζεται σύμφωνα με το παρόν τμήμα.

21.A.122 Επιλεξιμότητα

Οιοδήποτε φυσικό ή νομικό πρόσωπο μπορεί να υποβάλει αίτηση προκειμένου να αποδειχθεί η συμμόρφωση μεμονωμένων προϊόντων, εξαρτημάτων ή εξοπλισμού σύμφωνα με το παρόν τμήμα, εφόσον:

α) είναι κάτοχος ή έχει υποβάλει αίτηση για τη χορήγηση έγκρισης με την οποία κατοχυρώνεται ο σχεδιασμός του εν λόγω προϊόντος, εξαρτήματος ή εξοπλισμού· ή

β) έχει διασφαλίσει τον ικανοποιητικό συντονισμό μεταξύ παραγωγής και σχεδιασμού, μέσω κατάλληλου διακανονισμού με τον αιτούντα ή τον κάτοχο έγκρισης του εν λόγω σχεδιασμού.

21.A.124 Αίτηση

α) Κάθε αίτηση για τη χορήγηση συγκατάθεσης όσον αφορά την απόδειξη της συμμόρφωσης μεμονωμένων προϊόντων, εξαρτημάτων ή εξοπλισμού, σύμφωνα με το παρόν τμήμα, υποβάλλεται σε μορφή και κατά τρόπο που ορίζεται από την αρμόδια αρχή.

β) Η αίτηση αυτή περιλαμβάνει: 1. στοιχεία που αποδεικνύουν, κατά περίπτωση, ότι: i) η έκδοση έγκρισης φορέα παραγωγής σύμφωνα με τμήμα Ζ δεν θα ήταν ενδεδειγμένη· ή ii) απαιτείται πιστοποίηση ή έγκριση προϊόντος, εξαρτήματος ή εξοπλισμού, σύμφωνα με το παρόν τμήμα, πριν από την έκδοση έγκρισης φορέα παραγωγής σύμφωνα με το τμήμα Ζ. 2. παρουσίαση των πληροφοριών που απαιτούνται σύμφωνα με την παράγραφο 21.Α.125Α στοιχείο β).

21.A.125A Έκδοση εγγράφου συμφωνίας

Ο αιτών δικαιούται να εξασφαλίσει την έκδοση εγγράφου συμφωνίας από την αρμόδια αρχή, με το οποίο η τελευταία συγκατατίθεται όσον αφορά την απόδειξη της συμμόρφωσης μεμονωμένων προϊόντων, εξαρτημάτων και εξοπλισμού σύμφωνα με το παρόν τμήμα, εφόσον ο αιτών:

α) έχει καθιερώσει σύστημα επιθεώρησης της παραγωγής το οποίο διασφαλίζει ότι κάθε προϊόν, εξάρτημα ή εξοπλισμός είναι σύμφωνο με τα ισχύοντα δεδομένα σχεδιασμού και ότι πληροί τους όρους ασφαλούς λειτουργίας·

β) έχει υποβάλει εγχειρίδιο το οποίο περιέχει: 1. περιγραφή του συστήματος επιθεώρησης της παραγωγής το οποίο απαιτείται βάσει του στοιχείου α)· 2. περιγραφή των μέσων για τον προσδιορισμό του συστήματος επιθεώρησης της παραγωγής· 3. περιγραφή των δοκιμών που αναφέρονται στις παραγράφους 21.A.127 και 21.A.128, καθώς και τα ονοματεπώνυμα των προσώπων που έχουν εξουσιοδοτηθεί για τους σκοπούς της παραγράφου 21.A.130 στοιχείο α)·

γ) έχει αποδείξει την ικανότητά του να παρέχει αρωγή, σύμφωνα με τις παραγράφους 21.A.3Α και 21.A.129 στοιχείο δ).

21.A.125B Πορίσματα

α) Εάν υπάρχουν αντικειμενικά στοιχεία που αποδεικνύουν τη μη συμμόρφωση του κατόχου ενός εγγράφου συμφωνίας προς τις σχετικές απαιτήσεις του παρόντος παραρτήματος Ι (μέρος 21), το πόρισμα ταξινομείται ως εξής: 1. πόρισμα πρώτου επιπέδου για οιαδήποτε μη συμμόρφωση προς το παρόν παράρτημα I (μέρος 21), η οποία θα μπορούσε να οδηγήσει σε ανεξέλεγκτη μη συμμόρφωση προς τα ισχύοντα δεδομένα σχεδιασμού και να επηρεάσει την ασφάλεια του αεροσκάφους· 2. πόρισμα δευτέρου επιπέδου για οιαδήποτε μη συμμόρφωση προς το παρόν παράρτημα I (μέρος 21), η οποία δεν ταξινομείται ως πρώτου επιπέδου.

β) Πόρισμα τρίτου επιπέδου για οιοδήποτε στοιχείο το οποίο, βάσει αντικειμενικών αποδεικτικών στοιχείων, έχει κριθεί ικανό να προκαλέσει πιθανά προβλήματα που θα μπορούσαν να οδηγήσουν σε μη συμμόρφωση προς τα προβλεπόμενα στο στοιχείο α).

γ) Μετά την παραλαβή της κοινοποίησης των πορισμάτων σύμφωνα με την παράγραφο 21.B.125: 1. στην περίπτωση πορίσματος πρώτου επιπέδου, ο κάτοχος του εγγράφου συμφωνίας αποδεικνύει ότι έχει προβεί σε διορθωτικές ενέργειες, στον απαιτούμενο από την αρμόδια αρχή βαθμό, εντός περιόδου 21 εργάσιμων ημερών κατά το μέγιστο μετά την έγγραφη επιβεβαίωση του πορίσματος· 2. στην περίπτωση πορίσματος δευτέρου επιπέδου, η περίοδος για την ανάληψη διορθωτικών ενεργειών που χορηγείται από την αρμόδια αρχή αντιστοιχεί στη φύση του πορίσματος, αλλά σε κάθε περίπτωση δεν υπερβαίνει αρχικά τους τρεις μήνες. σε ορισμένες περιπτώσεις και αναλόγως με τη φύση του πορίσματος η αρμόδια αρχή μπορεί να παρατείνει την περίοδο των 6 μηνών, εφόσον κρίνει ότι υπάρχει ικανοποιητικό σχέδιο διορθωτικών μέτρων. 3. για τα πορίσματα τρίτου επιπέδου δεν απαιτείται άμεση ενέργεια από τον κάτοχο του εγγράφου συμφωνίας.

δ) Στην περίπτωση πορίσματος πρώτου ή δευτέρου επιπέδου, το έγγραφο συμφωνίας δύναται να αποτελέσει αντικείμενο περιορισμού, αναστολής ή ανάκλησης, εν μέρει ή πλήρως, σύμφωνα με την παράγραφο 21.Β.145. Ο κάτοχος του εγγράφου συμφωνίας παρέχει εγκαίρως επιβεβαίωση της παραλαβής της ειδοποίη